داوای ئازادكردنی دەمیرتاش و یۆكسەكداغ دەكرێت – تۆڕی میدیایی خەڵک\n2020/11/21 - 9:52 PM\nڕێكخراوی هیومان ڕایتس وۆچ داوا لە لێپرسراونی توركیا دەكات دەستبەجێ و بەپێی بڕیارەكانی دادگای مافەكانی مرۆڤی ئەوروپا، سەڵاحەدین دەمیرتاش و فیگەن یۆكسەكداغ ئازادبكەن، بەردەوامیی دەستگیركردنی ئەندامانی هەدەپە بە هێرشی سیاسی ناودەبات.\nهاوكات، لەگەڵ بەردەوامیی دەستگیركردنی چالاكوانان و ئەندامانی هەدەپە لەلایەن دەسەڵاتدارانی توركیاوە، ڕێكخراوی هیومان ڕایتس وۆچ فەرمانێكی ساڵی 2018ی دادگای ئەوروپا بۆ مافەكانی مرۆڤ بەبیرهێناوەتەوە، لەبارەی ئازادكردنی دەمیرتاش و یۆكسەكداغ، بۆیە ڕێكخراوەكە داوای لە ئەنقەرە كردووە دەستبەجێ هەریەك لە سەڵاحەدین دەمیرتاش و فیگەن یۆكسەكداغ هاوسەرۆكانی پێشووتری هەدەپە ئازادبكات.\nهیومان ڕایتس وۆچ ئاماژە بەوەشدەكات، دەستگیركردنی دەمیرتاش و ژمارەیەك لە پەرلەمانتارانی هەدەپە لەساڵی 2016 سەرەتای هێرشێكی گەورەی دەسەڵاتدارانی توركیا بوو بۆسەر پارتی دیموكراتی گەلان، كە پاڵنەری هێرشەكە سیاسییە و تا ئێستاش بەردەوامە.\nئەنقەرەئەوروپاپارتی دیموكراتی گەلانتوركيافیگەن یۆكسەكداغهەدەپەهیومان ڕایتس وۆچ\n“بەغدا لە دۆخێكی ئەمنیی و دەروونی ئاڵۆزدا ژیان بەسەر دەبات”


به‌ڕێوه‌به‌ر و سه‌ركرده له دامه‌زراوه‌كاندا\n637 جار خوێندراوه‌ته‌وه\nپێشتر به‌ڕێوه‌بردن و سه‌ركردایه‌تی وەک دوو كاری جیاواز ده‌بینران. بەپێی ڕوانگه ته‌قلیدییه‌كه ئیشی به‌ڕێوه‌به‌ر بریتییە لە داڕشتنی پلان، ڕێکخستنی به‌رنامه و ڕاپه‌راندنى كاره‌كان، ئیشی سه‌ركردەش ئه‌وه بوو كه ئیلهام ببه‌خشێت و ببێتە سه‌رچاوه‌ی هاندان بۆ چوارده‌وره‌كه‌ی، كه پێویستی به تێگه‌یشتنێكی تایبه‌ت هه‌یه له‌سایكۆلۆجیا و هه‌ڵسووكه‌وتی خه‌ڵك.\nئه‌م شێوازی بیركردنه‌وه‌یه ئه‌گه‌ری هه‌یه له ڕابردوودا ڕاست بوبێت، به‌ڵام له ئه‌مڕۆدا كاری به‌ڕێوه‌بردن و سه‌ركردایه‌تی ئاوێتەی یەکدی بوون. گه‌شه‌كردنی ئه‌م بیرۆكه‌یه‌ش هۆكاری ئه‌وه بوو كه تێگه‌یشتن بۆ ڕۆڵی كارمه‌ند گۆڕا، پێشتر كارمه‌ند وه‌ك كرێكار سه‌یر ده‌كرا كه ئیشی خۆی بكات و بڕوات، به‌ڵام له‌ئێستادا وا لە كارمه‌ند دەڕوانرێت كه به‌های هه‌یه‌ی و پێكهاتووه له توانا و زانیاری. لەبەرئەوە به‌ڕێوه‌به‌ر كه تیم دروست ده‌كات، تیمه‌كه‌ی پێكهاتووه له كارمه‌ندی خاوه‌ن بیروڕا و توانای جیاواز، نه‌ك ته‌نها وه‌ك كرێكار ببینرێن كه ڕۆڵیان ئه‌وه بێت زیاترین به‌رهه‌م و خێراترین ئه‌نجام به ده‌ست بهێنن، به‌ڵكو له‌گه‌ڵ كاره‌كانیاندا په‌ره به تواناكانیان بدرێت كه هزری داهێنانیان تێدا بڕوێنرێت.\nبۆ نموونه بیر له به‌ڕێوه‌به‌ری گشتی دامه‌زراوه‌كه‌ت بكه‌ره‌وه كه له لووتكه‌ی هه‌ره‌می ستره‌كچه‌ره‌كه‌دایه، ناتوانێت ته‌نها بیر له ستراتیژی دانان و ئامانجی گه‌وره بكاته‌وه، به‌ڵكو پێویسته بزانین چی كارێك بكات و چۆن بتوانێت ببێتە هاوكارى كارمه‌نده‌كان و ئه‌ندامه‌كانی دامه‌زراوه‌كه، بەجۆرێک به‌ره‌و بیرۆكه‌ی نوێ و داهێنان هەنگاو بنێن، هەروەک چۆن بۆ ئەوەی سه‌ركه‌وتوو بێت، پێویسته باڵانسی به‌ڕێوه‌به‌رایه‌تی و سه‌ركردایه‌تی بپارێزێت، له‌ڕێگه‌ی به‌كارهێنانی پێوەرەکانی (IQ وە EQ)ەوە (كه له داهاتوودا باسيان ده‌كه‌ین).


پێداچوونەوی ١٤:٣٣، ٧ی ئازاری ٢٠١٤ لە لایەن HawkarShwan (لێدوان | بەشدارییەکان)\n٦ چۆنیەتی کارکردن لەگەڵ داوانامە\nڕوومێزی دێبیان(Wheezy 7.0)\nدێبیان زۆر دابەشکردنی تری لینوکس هەیە کە لەسەر ئەمەوە بناغەیان گرتووە وەکو Ubuntu, MEPIS, Dreamlinux, Damn Small Linux, Xandros, Knoppix, BackTrack, Linspire, sidux, Kanotix, Parsix کە هەندێکیان لەڕووی ناوبانگ و تەشەنەوە لە دێبیان خۆی بەناوبانگترن. ئەمەش زۆرکات بە قازانج و مایەی شانازی دەگەڕێتەوە بۆ پڕۆژەی دێبیان.\nتایبەتییەکی گرنگی دێبیان ئەوەیە کە بەکارهێنەر هەڵبژاردنی زۆری (options) لەبەر دەستدایە. وەشانی ئێستای ٦.٠ زیاتر لە ٢٩ هەزار گورزە لە خۆ دەگرێت بۆ ١٢ جۆری ئەندازەی کۆمپیوتەر ، ئەم ئەندازانەش بنیات نراون لەژێر [Intel/AMD]32-bit/64-bit کە ئەم جۆرانەیان زۆر باون و بەشێکن کە جیا ناکرێنەوە لە IBM , [zSeries] ,eServier .تایبەتمەندییەکی تری گرنگی دێبیان ئەوەیە کە ئامرازی بەستنەوەی گورزەی لەگەڵدایە کە بە (APT) ناسراوە , وە کۆگای پڕ لە گورزەی جۆراو جۆر و کوالیتی بەرز لە بڵاوکردنەوە، ئەم کارانەش وا دەکات نوێکردنەوەی ئەم سیستەمە زۆر ئاسان بێت وە هەروەها بەستنەوەی خۆکار و سڕینەوەی گورزە. |thumb|128px|left| لۆگۆی iceweasel لەدێبیان شێوازی سەرەکی چەسپاندنی دێبیان وا دەخوازێت کە ڕوومێزی GNOME بەکار بەریت ، کە داوانامەی گشتی وەک iceweasel (کەوەشاندنی فایەرفۆکسە بۆ دێبیان، ئەمەش بەبۆنەی ململانیێی مافی لەبەرگرتنەوەوە، لۆگۆی فایەرفۆکس بەکارنابەن، بەڵام هەمان تەکنیکە) و OpenOffice لەگەڵ Evolution. خوێنەری CD/DVD، داوانامەی موسیقی و ڤیدیۆ و وێنە، پیشاندەری وێنە و چاککردنی، پیشاندەری پەڕەی PDF. هەروەها دەتوانی ڕوومێزەکانی تری وەک KDEXfceLXDE لە ڕێگەی دی ڤی دی یان جی دی دایان بگریت، هەموو گۆرزەکانیان لەگەڵ دایە کە ٥ دی ڤی دی و زیاتر لە ٣٠ سی دی دەکات. وە جۆری سووکەڵەش هەیە کە زۆر لەمانە بچوکترە، هەر گورزە پێویستەکانی تێدا بەدی دەکرێت. دەتوانی هەموو گورزەکان لە ئینتەرنێتەوە دابگریت، یان لە بازاڕ بیکڕیت.\n١١ ٦.٠ squeeze شوباتی ٢٠١٠\nچۆنیەتی کارکردن لەگەڵ داوانامە\nچۆنیەتی سڕینەوەی داوانامە:\nپێدانی Chmod :\nوەرگیراو لە «https://chawg.org/wiki/w/index.php?title=Debian&oldid=3054»\nئەم پەڕەیە دواجار لە ١٤:٣٣ی ٧ی ئازاری ٢٠١٤ نوێ کراوەتەوە.


نێچیرڤان بارزانی، له‌نه‌ورۆزدا به‌ڵێنی باشبوونی مووچه‌ی فه‌رمانبه‌ران ده‌دات\nنێچیرڤان بارزانی سه‌رۆكی حكومه‌تی هه‌رێمی كوردستان به‌بۆنه‌ی نه‌ورۆز و سه‌ری ساڵی تازه‌ی كوردیه‌وه په‌یامێكی بلاَوكرده‌وه و ده‌ڵێت "به خۆراگری خه‌ڵكی هه‌رێمی كوردستان قه‌یرانی دارایی و باری ئابووری ده‌گه‌ڕێته‌وه دۆخی ئاسایی خۆی".\nله په‌یامه‌كه‌یدا نێچیرڤان بارزانی ده‌ڵێت "هه‌رێمی كوردستان به هۆی شه‌ڕی داعشه‌وه له‌لایه‌ك، ناته‌باییی سیاسیی ناوخۆ، كێشه‌ی سیاسی له‌گه‌ڵ به‌غدا له‌لایه‌كی دیكه‌وه، تووشی زۆر سه‌ختی بووین، له هه‌مووی گه‌وره‌تر بێگومان كێشه‌ی ئـابووری بوو، به‌ڵام حه‌ز ده‌كه‌م دڵنیاتان بكه‌مه‌وه، به خۆراگری ئێوه باری ئـابووری ده‌گه‌ڕێته‌وه سه‌ر دۆخی ئاساییی خۆی، و هه‌موو شتێك ئاسایی ده‌بێته‌وه".\nمژده و به‌ڵێنی باشبوونی مووچه و ژیانی ئابووری خه‌ڵك له‌لایه‌ن نێچیرڤان بارزانی و به‌رپرسانی بالاَی هه‌رێمی كوردستانه‌وه یه‌كه‌مجار نیه، به‌ڵكو خودی سه‌رۆكی حكومه‌ت و به‌رپرسه حزبی و حكومیه‌كانی هه‌رێمی كوردستان چه‌ندینجار و له چه‌ندین شوێندا به‌ڵێنی ده‌ستكاریكردنی سیسته‌می پاشه‌كه‌وتی مووچه و باشبوونی قه‌یرانی داراییان داوه به‌لاَم هیچ یه‌كێك له‌و به‌ڵێنانه جێبه‌جێ نه‌كراون و ژیان و گوزه‌رانی خه‌ڵك و مووچه‌خۆرانی هه‌رێم خراپتر بوه.


👁 اێ بەخشە 5,522 گل سئرکریائە(دێینە)\n✌ (Ferhat Sonmez (Egîd Rêdur شەهیەل\n📅 زمان اضافه کردن Jul 19 2016 11:14PM\nNavê Tevgerî: Egîd Rêdur Navê Rast: Ferhat Sonmez [ فرەتر(ویشتر)... 👁] ✖ ✖ 0 1 ✔ 80% ✍ س.ئـ. 19-7-2016 23:14:31\n✌ (Remzî Tanrikulu (Îbrahîm شەهیەل\n📅 زمان اضافه کردن Jul 19 2016 11:10PM\nNavê Tevgerî: Îbrahîm Navê Rast: Remzî Tanrikulu [ فرەتر(ویشتر)... 👁] ✖ ✖ 0 1 ✔ 80% ✍ س.ئـ. 19-7-2016 23:10:09\n✌ (Sêro Misto (Sêro Kobanê شەهیەل\n📅 زمان اضافه کردن Jul 19 2016 11:16PM\n👁 اێ بەخشە 4,624 گل سئرکریائە(دێینە)\nNavê Tevgerî: Sêro Kobanê Navê Rast: Sêro Misto [ فرەتر(ویشتر)... 👁] ✖ ✖ 0 1 ✔ 80% ✍ س.ئـ. 19-7-2016 23:16:15\n✌ (Wirya Mihemedî (Hîwa Sine شەهیەل\n📅 زمان اضافه کردن Jul 19 2016 11:07PM\n👁 اێ بەخشە 4,648 گل سئرکریائە(دێینە)\nNavê Tevgerî: Hîwa Sine Navê Rast: Wirya Mihemedî [ فرەتر(ویشتر)... 👁] ✖ ✖ 0 1 ✔ 80% ✍ س.ئـ. 19-7-2016 23:07:21\n👁 اێ بەخشە 11,279 گل سئرکریائە(دێینە)\n👫 ئادەم حدودی زنی نۆیسە (ژیان ناۆمە)\n📅 زمان اضافه کردن Aug 14 2016 2:41PM\n👁 اێ بەخشە 4,856 گل سئرکریائە(دێینە)\nفەرماندەی سوپای دووی هێزی پیادەی تورکیایە، ئەو جەن [ فرەتر(ویشتر)... 👁] ✖ ✖ 0 0 ✔ 80% ✍ هـ.ب. 14-8-2016 14:41:16\n✌ بادین بادین (خەبات بەرخۆدان) شەهیەل\n👁 اێ بەخشە 5,074 گل سئرکریائە(دێینە)\nناوی ڕێکخراوەیی: خەبات بەرخۆدان ناو و پاشناو: باد [ فرەتر(ویشتر)... 👁] ✖ ✖ 0 0 ✔ 80% ✍ س.ئـ. 19-7-2016 23:04:17\n✌ سێرۆ مستۆ (سێرۆ کۆبانی) شەهیەل\n📅 زمان اضافه کردن Jul 19 2016 11:01PM\n👁 اێ بەخشە 4,603 گل سئرکریائە(دێینە)\nناوی ڕێکخراوەیی: سێرۆ کۆبانی ناو و پاشناو: سیرۆ م [ فرەتر(ویشتر)... 👁] ✖ ✖ 0 0 ✔ 80% ✍ س.ئـ. 19-7-2016 23:01:21\n✌ فەرهاد سۆنمەز (عەگید ڕێبدوور) شەهیەل\n📅 زمان اضافه کردن Jul 19 2016 10:58PM\n👁 اێ بەخشە 4,701 گل سئرکریائە(دێینە)\nناوی ڕێکخراوەیی: عەگید ڕێبدوور ناو و پاشناو: فەره [ فرەتر(ویشتر)... 👁] ✖ ✖ 0 0 ✔ 80% ✍ س.ئـ. 19-7-2016 22:58:04


دەربارە » United Mix Media\nكۆمپانیای یونایتد میكس میدیا، گەورەترین سەکۆی پەخشی میدیایی یاساییە لە هەرێمی کوردستان لە ساڵی ٢٠١٢ دامەزراوە، كە بە گوێرەی یاسا و ڕێنماییە كارپێكراوەكانی حكومەتی هەرێمی كوردستان كار دەكات و فراوانترین تۆری دیجیتاڵی ته‌له‌فزیۆنی زه‌مینی له سه‌رتاسه‌ری هه‌رێمی كوردستان دامه‌زراندووه.\nهەروەها یونایتد میكس میدیا گەورەترین كۆمپانیای خزمەتگوزاری پەخشی تەلەفزیۆنییە لە عێراقدا، کە لە ئێستادا لە هەرێمی کوردستان خزمەتەکانی پێشکەش دەکات و بە ئامانجی فراوان كردنی خزمەتگوزارییەكانی كاردەكات لە سەرتاسەری عێراقدا .\nئێمە یەکەمین كۆمپانیای وەبەرهێنەرین بۆ بنیادنانی ژێرخانی خزمەتگوزاری پەخشی تەلەفزیۆنی لە ووڵاتدا. هەروەها یونایتد میکس میدیا یەکەمین كۆمپانیایە کە وەبەرهێنان لە ڕێكخستنی پەخشی كەناڵە ناوخۆییە كوردییەكان و بیانییەكاندا بکات وە بە شێوەیەكی یەكگرتوو لەسەر سیستەمی DVB-T/T2 كۆیان ده‌كاته‌وه.\nلەئێستادا یونایتد میکس میدیا سیستەمەکەی دەگۆڕێت بۆ (DVBT2) کۆد بە شێوەیەک کە یەک سیستەمی پەخش گشت ناوەڕۆکەکان پەخش دەکات کە لە تۆری هەرێمی کوردستاندا هەیە. گشت ئەمانە لەڕێگەی ئەو (25) وێستگەیەی یونایتد میکس میدیاوە ئەنجام دەدرێت کە لە هەرێمی کوردستآندا دامەزرێندراوە لە زاخۆوە بۆ قەزای کەلار.\nسەرەتا بە شیوەیەکی فه‌رمی چەمکی DVBT لە ساڵی ٢٠٠٩ دا بەخەڵکی هەرێم و لایەنە په‌یوه‌ندیداره‌كان ناسێندرا. بەهۆی کەمی سەرمایە و قەیرانی دارایی لە هەرێمی کوردستاندا گەشەسەندنی کۆمپانیا تاکو ناوەڕاستی ٢٠١٥ له‌سه‌ر خۆبوو، به‌ڵام له‌و كاته‌دا کۆمپانیا هاوبەشێکی نوێی ڕاگەیاند بەمەبەستی بەردەوام بوون لە گەشەسەندن کە ئەمەش بووە خاڵی وەرچەرخان لە مێژووی یونایتد میکس میدیادا و ڕێگه‌ی خۆشكرد بۆ زیاتر بەرفراوان کردنی سیستەمەکە بۆ گشت ناوچەکانی هەرێمی کوردستان. یونایتد میکس میدیا بەشێوەیەکی سەرکەوتوو گەیشتۆتە زیاتر لە %٧٠ی ناوچەکانی هەرێم، هەروەها پەرەی بە پلانی گەشەسەندنی داوە لە پارێزگای کەرکوک.\nله سەرەتای دەستبەکاربوونی په‌خشی یونایتد میکس میدیا بە شێوازی FTA بوو واتە (پەخشی بێ بەرامبەر) کە لە ساڵی ٢٠١٢ تا ئەمڕۆ بەم شێوەیە کاری کردووە. یونایتد میکس میدیا سیستەمی DVBT2 لە زاخۆ و ناوه‌ندی پارێزگای دهۆك و پارێزگای هەولێر(جگە لە سه‌نته‌ری شار) و پارێزگای سلێمانی (جگە لە سه‌نته‌ری شار) و پارێزگای کەرکوک و قەزای کەلار و قه‌زای چه‌مچه‌ماڵ به‌كار ختسووه.\nئامانجی ئێمە دابینکردنی سیستەمێکی باوەرپێکراو و بێ پچرانی پەخشە بۆ کەناڵە ناوخۆییەکانی هەواڵ و خوشگوزەرانی لە ڕێگەی نوێترین سیستەمی تەکنەلۆجیای تۆری دیجیتاڵی تەلەفزیۆنی زەمینی (DVBT/T2) لە سەرتاسەری هەرێمی کوردستان. ئێمە وەبەرهێنانێکی گەورە لە ژێرخانی ئەم پیشه‌سازییه‌دا دەکەین لە رێگەی دامەزراندنی زیاتر لە ٢٥ وێستگەی پەخش و باشترین کەلو پەلی پەخش و ناردن و بڵاوکردنەوە لەم پرۆژەیەدا دەخەینە کار، لەگەل دابین کردنی کارەبای بەردەوام وسیستەمی بەرگریکردنی ئامێرەکان و پاراستنیان لە هەورە بروسکە، هەروەها لە هەوڵێکی بێ ووچانداین بۆ گەیاندنی پەخش بۆ سەرتاسەری هەرێمی کوردستان تا کۆتایی سالی ٢٠١٧ . خزمەتگوزاری پاکێجی رسیڤەری یونایتد میکس میدیا بە باشترین سیستەمی وەرگرتن و بەرگریکردن بۆ هاوڵاتیانی هەرێمی کوردستان دابین کراوە، ئەم پاکێجە بەرنامەکانی بە زمانی کوردی ئامادە کراوە لەگەڵ پرۆگرامێکی پارێزراو و گه‌رەنتی (1) ساڵی بەکارهێنان. ئەوە ئامانجی ئێمەیە کە باشترین و دواهەمین تەکنەلۆجیای بواری پەخش بهێنینە هەرێمی کوردستان. ئێمە هەوڵ دەدەین بو دروست کردنی متمانە لە نێوان یونایتد میکس میدیا و بینەران و کەناڵە تەلەفزیۆنییە بەشداربووەکان وە پێدانی دڵنیایی لە بەردەستخستنی نوێترین تەکنەلۆجیای بواری پەخش لە هەرێمی کوردستان.\nیونایتد میکس میدیا هەوڵ دەدات لە رێگای تۆری دیجیتاڵی تەلەفزێونی زەمینییەوە ببێتە سەرچاوەیەکی سەرەکی لە بوارەکانی هەواڵ و وەرزش و مۆسیقا و منداڵان و خێزان، بۆ خزمەت کردنی هاوڵاتیانی هەرێمی کوردستان، مەبەستمانە لەم رێگەیەوە وەرچەرخانێکی کلتوری و خوشگوزەرانی بۆ خەڵکی کوردستان هاوشێوەی کۆمەڵگا پێشکەوتووەکانی جیهان بەدی بێنین، کە سەرجەم پێکهاتە جیاوازەکان رەنگدانەوەیان تێدا هەبێت. بێگومان ئەم بیرۆکانە لە رێگای نوێترین و پيشکەوتووترین تەکنەلۆجیاوە دەبێت و نایابترین خزمەتگوزاری دەگەیەنین بە بینەران و کەناڵە تەلەفزێونییەکان. لە رێگەی ئەم سیستەمەوە ئومێدمان وایە مەودای خزمەتگوزاریەکانمان فراوانتر بکەین و بیگەیەنینە سەرجەم ئەو ناوچانەی زمانی ئاخاوتنیان کوردییە بۆ خزمەتکردنی کۆمەڵگا کوردییەکان لە هەر شوینێک بێت، ئەمەش وا دەکات کە هەرێمی کوردستان ببێتە مەڵبەندێکی دیجیتاڵی پێشکەوتوو لە ڕۆژهەڵاتی ناوەراستدا.\nئه‌گه‌ر له‌بیرت كرد\nبه‌رهه‌مه‌كانی ئێمه‌ت بینیوه؟\nناوچه‌كانی خزمه‌تگوزاری ئێمه\nچه‌ند كه‌ناڵمان هه‌یه؟\nپێویستت بە یارمەتییە؟\n+964 (0) 772 334 32 35\n+964(0)772 334 3236\n+964(0)772 334 3237\nيونايتد ميكس ميديا\nبەردەوام بە لەگەڵ ئێمە\n© 2021 United MixMedia - All Rights Reserved


له‌شـکری میسر ماوی 48 کاژمێر به سه‌رۆک مورسی و ئۆپـۆزسیۆن ده‌دات تاوه‌کو ڕێـبکه‌ون\nجه‌نه‌ڕاڵ عه‌بدولفه‌تاح ئه‌لسیسی وه‌زیری به‌رگری میسر ئه‌مڕۆ ماوه‌ی 48 کاژمێری به سه‌رۆک محه‌مه‌د مورسی و لایه‌نه‌کانی ئۆپـۆزسیۆن دا به ڕێـکه‌وتنێـک بگه‌ن تاوه‌کو وڵاته‌که له‌م قه‌یرانه‌ی ئێسـتای ڕزگاری‌بکه‌ن.\nئه‌لسیسی ئه‌مه‌ی پاش ئه‌وه ڕاگه‌یاند که به لایه‌نی که‌م 16 که‌س له توندوتیژیـیه‌کانی ئاکامی خۆپـیشـاندانه‌کاندا کوژران. ده‌ڵێت ئه‌گه‌ربێت و لایه‌نه سیاسیـیه‌کان ڕێک‌نه‌که‌ون، ئه‌وا له‌شـکر نه‌خشه‌ی خۆی بۆ ئاینده‌ی میسر ده‌خاته‌ڕوو.\nله لایه‌کی دیکه‌وه سه‌رچاوه‌یه‌کی ته‌ندروسـتی میسر ڕایگه‌یاند ژماره‌ی کوژراوانی ئاکامی هێرشه‌که‌ی سه‌ر باره‌گای ئیخوان ئه‌لموسلیمین له قاهیره گه‌یشـتووه‌ته 12 که‌س پاش ئه‌وه‌ی 4 له بریندانه‌کان گیانیان له‌ده‌سـتدا.\nسه‌باره‌ت به‌م ڕووداوانه‌ی میسر به‌ڵێن سـاڵح له به‌شی کوردی ده‌نگی ئه‌مه‌ریکا ڕاپـۆرتێـکی ئاماده‌کردووه.


نانبڕین و جاشكڕین لە شمشێرەوە تا ئەبرامز\nبەرهەم عەلی 06/02/2021\nئەگەر ئێوە بەڕاستی كوردن و كوردستانین، بۆ دەتانەوێ هەرێمی كوردستان بە هەموو بە زەوی و ئاسمانیەوە تەسلیمی بەغدا بێت؟ بۆچی هەوڵ دەدەن ئێمە ملكەچ و دەست پانكەرەوەی بەردەم ئەو بەغدایە بین كە ئێستا وێرانەشارە و بەپێی راپۆرتە نێودەوڵەتیەكان، خراپترین پایتەختی جیهانە لەڕووی خزمەتگوزاری و تەناهییەوە؟ بۆ دەخوازن هەرێمی كوردستان لات و لەت و لاواز بكەن؟ بۆ هەنگاو بۆ ئەوە دەنێن دوای كەركووك و شارە كوردستانیەكانی تر، سلێمانی و هەڵەبجەش بفرۆشن و تەسلیم كەن؟ بۆ دەتانەوێ خەڵكی كوردستان بێئومێد بكەن؟ بۆ بەردەوام مێژوو و زمان و كولتوور و شۆڕش و بەرخوان و سیمبولە باڵاكانی كوردستان لەبەر چاوی خەڵكی كوردستان و هەموو دونیادا سووك دەكەن؟ بۆ دەتانەوێ ئەو هەموو قوربانیدان و شەهید و جینۆساید و خوێن لێڕژانەی كورد بێ بەها بكەن؟\nوەڵامی هەموو ئەو پرسیارانە یەك شتە، ئەویش ئەمەیە: چونكە ئێوە ناپاك و خۆفرۆشن، ئێ خۆ هەوڵدان بۆ تەسلیمبوونی هەرێمی كوردستان بە بەغدا و هەڵوەشاندنەوەی قەوارەكەی، ناچێتە قاڵبی سیاسەتی جیاواز و قەناعەت و ئایدۆلۆژیا و دین و مەزهەبی جیاوازەوە، ئەو هەوڵەتان جگە لە خۆفرۆشی و بێگانەپەرستی و جاشێتی هیچی تر نیە.\nجا بۆ ئەوەی هەم داگیركەرانی كوردستان لە سیاسەتی نانبڕین و جاشكڕین بێئومێد بن و هەم كوردە ناپاكەكانیش بیرێك لە ئەنجامی خۆهەرزانكردن و خۆفرۆشتن و جاشێتیی خۆیان بكەنەوە، دەمەوێ مێژوویەكی دوور، وەبیر هەموو لایەك بهێنمەوە، ئاخر مێژووی داگیركاریی دوژمنان و خۆفرۆشیی ناپاكانی ناوخۆی كورد، لە سەردەمی شمشێرەوە دەست پێدەكات تا چەكی كیمیایی و سەردەمی دەبابەی ئەبرامز و نانبڕین، واتە لە هیچ بارودۆخێكدا نە هەموو كورد خۆی تەسلیم بە دوژمنان كردووە و ملكەچیان بووە، نە هیچ كاتێكیش كورد بێ جاش و خۆفرۆش و ناپاك بووە، لێ خۆشبەختی ئەوەیە هەمیشە ژمارەی خۆفرۆشان كەمی كەمینە بووە و كوردستانپەروەرانیش زۆری زۆرینە، گەر وا نەبوا، كورد و كوردستان نەدەمانەوە تا ئێستا.\nیەكەمین قەوارەی دەوڵەتداری لەسەر خاكی كوردستان (دەوڵەتی ماد) بوو و ٧٠٠ ساڵ پێش زایین لەسەر دەستی شا دیاكۆی مەزن و بە هاوكاریی هۆزەیلی مادی كە باوانی كوردن لە رۆژی جەژنی نەورۆزدا دامەزرا، ئەم دەوڵەتە نزیكەی ١٥٠ ساڵ حوكمی كرد و پێشكەوتنی سیاسی و سەربازی و ئابووریی گەیشتە ئەوەی بەشێك لە مێژوونووسان بە (ئیمپراتۆریای ماد) ناودێری دەكەن، لێ مەخابن ساڵی ٥٥٠ی پێش زایین بە خیانەت و جاشێتی ڕووخا، هارپاكی سوپاسالاری دەوڵەتی ماد لە سەردەمی شا ئاستیاگی دوایین پاشای ماددا، خیانەتێكی گەورەی كرد و بووە جاشی كۆرشی هاخامەنشی پێكەوە ئاستیاك و ئەو دەوڵەتەی ماد (باوانی كورد)یان رووخاند و دەستیان بەسەر پایتەختی دەوڵەتی ماد شاری ئاگباتانە (هەمەدانی ئێستا)دا گرت.\nجا لە سەروبەندی رووخانی دەوڵەتی ماد و ساڵانی دواتریش، دوو رووداو و دوو وتەی مێژوویی هەیە، كە خۆزگە دەخوازم خیانەتكارانی نێوخۆی كوردستان وەك دوو پەند و وتەی مێژوویی بیرێكی لێ بكەنەوە:\nرووداوی یەكەم: دەمێ هێزەكانی كۆرشی حاخامانشی (بە باوك پارس و بە دایك ماد) بە هاوكاریی هارپاكی سوپاسالاری ناپاكی ماد، كۆشكی پاشا ئاستیاگ دەگرن، شا ئاستیاگ بە دیلی دەكەوێتە دەستیان، لەو دەمەدا كۆرشی حاخامەنشی بە زمانی سووكایەتی پێكردنەوە لەگەڵ شا ئاستیاگی دیل دەدەوێ، لێ شا ئاستیاگ وەڵامی كۆرش ناداتەوە و روو لە هارپاكی خائین دەكات و پێی دەڵێ: ”لە دنیادا كەسی وەك تۆ ناپاك و بێقیمەت نیە، باشە تۆ كە هەر نیازی ئەم ناپاكییەت بوو، بۆچی خۆت و هێزەكانی ماد كارێكی وەهاتان نەكرد تا دەوڵەتەكە لە دەستی مادەكاندا بمێنێتەوە، بۆچی دەوڵەتت رووخاند و داتە دەست ئەم بێگانانە كە حاخامەنشیەكانن؟!“\nرووداوی دووەم: دوای رووخانی دەوڵەتی ماد و دامەزراندنی دەوڵەتی حاخامانشیی پارس (فارس)، كۆرشی پاشای حاخامەنشی، هارپاكی كردە سەركردەی باڵای سەربازی، ئەویش لەپای ئەو خیانەتەی لە مادەكانی كرد. هارپاك لە زۆربەی شەڕەكاندا سەركردەی سوپای حاخامەنشیەكان دەبێ و هەموو هێز و ئەزموونی سەربازیی خۆی دەخاتە خزمەت نەتەوەیەكی تری بێگانەوە، دواجار هێرش دەكاتە سەر لیدییەكان لە دەوروبەری سنووری ئێستای توركیا و یۆنان، بەسەر هێزی گەورەی ئەوانیشدا سەر دەكەوێ و دەبێتە فورمانڕەوا، بەڵام لە شەڕێكدا بریندار دەبێ و دەكەوێتە سەرەمەرگەوە، یاوەرانی لە دوایین ساتەكانی ژیانیدیا پێی دەڵێن: ”بتبەینەوە بۆ ناوچەی خۆمان واتە ئاگباتانەی (رۆهەڵاتی كوردستانی ئێستا) تا لەوێ بتنێژین؟“ هارپاكی ناپاك بەدەم ئازار و تلانەوەوە دەڵێ: ”نا... لێرە بمنێژن لەم خاكی غەریبیە، چونكە ئەگەر لە خاكی مادەكان بمنێژن، هەموان رۆژانە بەنەفرەتم دەكەن“\nزۆربەی هەرە زۆری میرنشینە كوردیەكان پێش بەئیسلامبوونی كورد و دوای ئەویش، خیانەت هۆكارێك بووە لە رووخانیاندا، هەموو سەردەمێكیشی كە شۆڕش كورد دژی داگیركەران لەئارادا بووە، هاوزەمان جاشگەلێكی كورد هەبوون لە دژی شۆڕش و لە بەرەی دوژمناندا بوون،ئەمەی دەیڵێم تا ئێستاش بەردەوامە. جا بزانن، مێژووی كورد وەك چۆن بە یاخیبوون و راپەڕین و شۆڕش و بەرخۆدان و سەركەوتنی زۆر مەزن درەوشاوەتەوە، وەك چۆن بە ناوی گەورەی وەك سەركردە كاریزما و مەزنەكان خەمڵیوە، گەلێ جاریش بە ناپاكی و جاشێتی و خۆفرۆشی تووشی هەڵزنان و خاوبوونەوە لە كاروانی ئازادیخوازی بووە، بەڵام ئەنجام چی؟ كورد و كوردستان هەر ماونەتەوە، زمانی كوردی هەر وا لە گەشەدایە، كولتوور و ئەدەب وێڕای ئەو هەموو داگیركارییە بەردەوامە و لە برەودایە، ژمارەی كتێبە كوردیەكان هەزاران جار لە جاران زیاترن، خەڵكی هەر چوار پارچە لەڕووی رۆحی هاوخەمی و هاونەتەوەییەوە (ناڵێم لەڕووی حزبیەوە) ئێستا لەیەكتر نزیكترن لە جاران باشتر لەیەك تێدەگەن، ئاڵای كوردستان هەر وا دەشەكێتەوە، سەری خۆفرۆشانیش تا دێ زیاتر دەچەمێتەوە.\nلە كۆتاییدا راستییەكی جێگیر بە دۆست و نەیارانی كورد و كوردستان و ناپاكانیش دەڵێم، دڵنیام بۆ كوردستانپەروەران قسەیەكی خۆش و جوان و ئومێدبەخشە، بەڵام بۆ كوردستانفرۆشان و خائینان و و داگیركەران و دوژمنان، هیوابڕ و كەمەرشكێنە، ئەویش ئەمەیە: لەسەر ئاستی هەموو مرۆڤایەتی، هیچ نەتەوەیەك نیە، وەكوو كورد بە درێژایی مێژوو تا ئێستا بچەوسێنرێتەوە و هەرچی جۆری چەكە لەدژی بەكار هاتبێت، بەڵام هیچ نەتەوەیەكیش لەسەر ئاستی هەموو دونیا نیە، هێندەی كورد شارەزا و لێزان و لێهاتوو بێت، لە هونەری مانەوە و بەرگری لەخۆكردندا، رەنگە زۆر قۆناغ لە مێژووی كورد و كوردستاندا هاتبێە پێش و كورد و كوردستان تیایدا لاواز بووبن، بەڵام كورد و كوردستان هەر ماون و هەر دەمێنن، نازانم من دەمێنم یان نا، لێ دڵنیام رۆژێك دێ، خەڵكی كوردستان دەگاتە ئەو ئاستەی، هەر كەس خیانەتی لێ كرد، دەیخاتە بەر نەفرەتی خۆی و ریسوای دەكات، هیوادارم ئەو رۆژە زوو بێت، ئەودەم نە نانبڕین و جاشكڕین بەكەڵكی داگیركەران دێ، نە خۆفرۆشتن و خیانەت شانازی دەبێ بۆ جاشەكان!\nجاش و خۆفرۆش وەك چۆن دەستی خیانەتیان درێژە، ئاوهاش زمانیان درێژە، وەك چۆن خۆیان كەسانی پووچ و هەرزانن، ئاوهاش قسەكانیان پووچ و كەم و بێبەهان، وەك چۆن گیرفانیان پڕە سەد هێندەش مێژوویان بەتاڵە لە شانازی، رێگەی راست بۆ كوردستانیان، رێگەی یەكگرتن و بەرخۆدان و سەرفرازی و سەربەخۆیی و چاكسازی و خۆنەچەماندن و پێشكەوتنە، جگە لەمە، هەموو رێگەكانی تر هەڵەن. ئەگەر كوردیت یان كوردستانیت، شاناز بە و سەرت بەرز بێت، ئەوەی تۆی هێشتووەتەوە، خاكی كوردستان و زمانی كوردی و ئەو شانازییەیە، بۆیە مەهێڵە لەدەستت بچێت، سەیری ئەم خۆفرۆشانەی ئێستا مەكە، مێژووی تۆ بە فەرهەنگی تەسلیم نەبوون و خۆنەچەماندن درەوشاوەتەوە.


ئەندرۆید یان ئای ئۆ ئێس؛ تێڕامان و جیاوازیەکان چین؟ ئەندرۆید یان ئای ئۆ ئێس؛ تێڕامان و جیاوازیەکان چین؟\nسەرەتا»جۆراوجۆر»راپۆرتی تەكنەلۆژی»ئەندرۆید یان ئای ئۆ ئێس؛ تێڕامان و جیاوازیەکان چین؟ ئەندرۆید یان ئای ئۆ ئێس؛ تێڕامان و جیاوازیەکان چین؟\nلەلایەن Tech Eye لە 17/10/2016 0 Comments\nئارەزووم ئەوەیە بیرووڕای خۆم لەنێوان هەردوو سیستەم ـدا بڵێم، زۆرتر گەنگەشەم ئەوەیە کەهۆکاری ئەوەتان بۆڕوونکەمەوە کە ئاخۆ دەبێ چی جیاوازیەک هەبێ لە نێوان هەردوو وەگەڕخەردا کە ژمارەیەکی ئارەزوومەندانی بوارەکە دەیانەوێت بیزانن. (لە کڕۆکی بابەتەکە باسی جێڵبرێک و ڕووت لە بیرکراوە و باس نەکراوە) بەهۆکاری ئەوەی ئەو کردارانە جگە لە کردارێکی زیانبەخش (ناشکرێ بڵیین باشی نییە) بەڵام هەروەک گەنجێکی ئازادی بێسەرپەرشتە لەوەی کە هەوڵی چالاکبوونی ئەو تایەبەتمەندەیانەیە کە لە بنەڕەتدا کۆمپانیا ڕێگەی پێنداوە و بە نایاسای لە قەڵەمی داوە.\nهەردوو وەگەڕخەر، زۆر باشن و شایەنی بەکارهێنانن لەگەڵ ئەوەشدا دەتوانین کۆمەڵێک جیاوازی گەورە لە نێوان ئامێرە جیاوازەکانی هەردوولا بەدی دەکرێت، وەک پێشکیەکی ئاماری دەمەوێت ئەوە بڵێم ئەندرۆید بە ڕێژەی زۆرتر ٪٨٥ی بازاڕەکانی جیهانی کۆنتڕۆڵکردووە، وە ئەوەش وای کردووە لەم ڕۆژەدا ئەندرۆید بێڕکابەر لە بازاڕەکان ئامێرەکانی بڵاوەپێبکرێت. (ئەمە بێجگە لەوەی گەشەکردنی ئەندرۆید لە ٥ ساڵی ڕابردوودا هەروەک فڕۆکە گەشتی کردووە لە دوورەوە ڕکابەرەکانی دیوە).\nجیاوازی لە ئینفۆگرافیک ـدا:\nهەردوو سیستەم بە ملیۆنان نەرمەواڵەی تێدایە بەڵام لە ئەندرۆیدا ژمارەی نەرمەواڵە خۆڕایەکان زیاترن تا وەک ئای ئۆ ئێس ئەمەش بۆ هۆکاری داخراوەی دەسکاریکردنی سیستەم بە ئارەزووی بەکارهێنەر (کە بەتەواوی لە IOSـدا شتەکان سنووردارن)، ئەوەشم بیر نەچێت ئەندرۆید لەسەر زۆرینەی ئامێرەکان ـە و بۆ ئامێرێکی تایبەت نییە وە (پڕۆژەکە سەرچاوەی کراوەیە) ئەمەش یارمەتی گەشەپێدەرانی ئەندرۆید دەدات، هەمیشە شت گەلێکی نایاب دابڕێژن و خواستی بەکارهێنەرانی لێ ڕازی بێت (هەروەک ئەوەی سۆنی، سامسۆنگ، ڵجی …هتد ئەنجامی دەدەن)\nبەهۆکاری کراوەی ئەندرۆید، هەموو ئامێرێکی تری ئەندرۆید ئەشێ بتوانرێ هەموو ئەو تابیبەتمەندیانەی بۆ دابنرێت، کە بەکارهێنەر پێویستیەتی ئەمەش لە ڕێگا کۆمپانیا جۆراوجۆرەکانی بەرهەمهێنەرانی ڕەقەکاڵا وەک سامسۆنگ ، ڵجی ، سۆنی ، ئێچ تیسی، …هتد.\nهەندێک لە ئامێرەکان پشگیری ئەوە دەکەن کە کیبۆردی ڕاستیان پێوە بێت هەروەک Blackberry Priv, یاخوود هەندێکیان دوو سیم کارت دەخوێنەوە، هەروەها زۆربەی زۆرینەیان پشگیری لە یادگەی دەرەکەی دەکەن، وە ئامێرە نوێیەکانی سامسۆنگ ڕێژەیەکی بەرچاویان چەماوەن لە لاکانەوە، هەموو ئەم تایبەتمەندیانە و زۆرتریش کە تەنها بەرچاو ڕوونیەک بوو بۆ فرەی ئەندرۆید کە لە ئای ئۆ ئێس ـدا بوونی نییە.\nتێبینی: گرنگە ئەوەش بزانین کە ئەپڵ، بڵاوکردنەوەی ئایفۆن و هۆجۆرەکانی سنووردار کردووە.\nنرخی گونجاو و هەرزان\nبەهۆکاری زۆری ئامیرەکانی ئەندرۆید و ئەو کۆمپانیایانەی ئەندرۆیدیان لەسەر جێگیرکردووە، دەبێت درکی پێبکەین کە هەندێ شەریکەی تری وەک مۆتۆڕۆڵا و هواوی و ئۆپۆ و چەندینی کە هەن لە نرخدا هەرزان و تایبەتمەندیشیان گەلێک و باش و بەتایبەتمەندە.\nئەپڵیش بەهۆکاری سنووردارکردنی بڵاوکردنەوەی ئایفۆن و تەرکیزکردنە سەر دوو بەرواری ساڵ بۆ نرخی ئامێرەکانیەتی تا ئەندازەیەکی زۆر جێگیرە و هەرزانبوونێکی وە هاشی پێوە دیار نابێت لە داهاتوودا کە ئەمەش پێچەوانەی ئەندرۆیدە بەهۆکاری زۆری لە ناو بازاڕەکان هەرزوو نرخی ئامێرەکە دادەشکێت و تا ئەندازەیەک لە بەهای کەم دەکاتەوە.\nڕێکخستن بەبێی خواستی بەکارهێنەر\nلە ئەندرۆیدا هەروەک چۆن سیستەمەکە بۆ کۆمپانیاکان سەرچاوە کراوەییە و دەکرێ دەسکاری و باشکاری بکرێ لە ئەندرۆیدیشدا بەهەمان شێوەییە و بەکارهێنەر ئارەزوومەندە چۆن و بە چی شێوازێک ئامێرەکەی ڕێکدەخات و گۆڕانکاری تێدا دەکات.\nجا ڕێکخستن بە هەر جۆرێک بێت ئاخۆ وێنە جوڵاوەکان، یاخوود تەختەکلیل یان گۆڕینی تەواوی سیستەمی کۆمپانیا بە ڕوومێکی تری نافەرمی کۆمپانیاکانی تر. (کە خۆی لە خۆیدا شتێکی نایابە، بەتایبەت ئەگەر کۆمپانیا بڕیاری دابێت کە چیتر پشگیری بۆ ئەو موبایلە نەنێرێت) وە جێگای پێزانین کە ئای ئۆ ئێس داخراوە و دەبێت بەخواستی ئەپڵ بێت.\nئەندرۆید لە بنەڕەتدا دابەش دەبێت بۆ دوو ڕوونەما یەکیان ڕوونمای سەرەتا یاخوود ماڵەوەی پێدەگووترێت ئەوی تریش نەرمەواڵەکان، لە ئەوەی دووەمیان پێوەکراوەکان دادەنێیت کە کارئاسنیەکی زۆرت بۆ دەکاتەوە لەگەڵ ئەوەش باشترین و پێشکەوتووترین ـە لەگەڵ ئای ئۆ ئێسدا، کە پێچەوانە، ئای ئۆ ئێش پێوەکراوەکان لە شوێن ئاگادارکەراوەکانەوە دادەنێت تا ئەندازەیەکی زۆر سنووداری لەسوودی ئەو تایبەتمەندییە نایابە گرتووە.\nلە ئای ئۆ ئێس ـدا ئەم تایبەتمەندییە بوونی نییە و تەنها دەتوانرێت ئەو شێوە نەخشاندنە بەکاربهێنیت کە کۆمپانیا بۆی داناوییت، بە پێچەوانەوە لە ئەندرۆیدا دەتوانیت بە خواستی خۆت لە کۆگای گووگڵ پلەی بگەڕێیت و کوام ڕووکار کە پێت جوان و سەرجڕاکێش بوو بەکاری بەهێنرێت. (گۆڕینی ڕووکارەکان خۆی دەبینیتەوە لە شێوە نیشاندانی تەواوی چالاکیەکان) هەندێک ڕووکار هەن لە ئەندرۆید وەک Smart Launcher کە شێوەی ئامێرەکە وەک پلەیستەیشن لێدەکا و بەش بەشیان دەکات.\nڕوومی تایبەت – نافەرمی\nئەگەر هەر کاتێک موبایلەکەت هێندە کاتی بەسەرچوو کە چیتر کۆمپانیا نوێکاری وەشانەکانت بۆ نەنێرێت ئەوکات دەتوانی ڕوومە نافەرمیەکان دابەزێنیت کە لەدەرەوەی کۆمپانیای بەرهەمهێنەر گەشەی پێدەدرێت، ڕاستە کە ئەم ئەندرۆید نافەرمییە بە تەواوی دات ئەبڕێ لە تایبەتمەندیەکانی کە کۆمپانیای بەرهمهێن دروستی کردوون بەڵام لەگەڵ ئەوەش مانای نییە کە بەکارنەهێرێت و نوێکاریەکانیش بۆ نەوەی کۆن نەڕۆن.\nیەکخستنی لەگەڵ گووگڵ\nتەواوی خزمەتگووزاریەکانی گووگڵ لەسەر ئەندرۆید بەشێوەیەکی جێگر لەگەڵ ئەندرۆید پەیوەستکراون، کارئاسانی زۆر دەکا بە هۆکاری ئەوەی گووگڵ لە نێو وێبدا بێڕکابەرە نموونەش وەک (Google Docs, Google Music, Google Drive, Google Photo, Gmail) ناکرێ بڵیین ئەم پەیوەستییە لە ئای ئۆ ئیس ـدا نییە بەڵام هەرگیز وەک ئەندرۆید نییە و بەشێوە ڕێکخراوەی کە هەیە و دانراوە کە ئیشی خەڵکی زۆر ئاسان دەکا، ئەشی لە کۆی هەر ١٠ خزمەتگوزاریەک، دوو بۆ سێ دانەیەن لە ئای ئۆ ئیس گرنگی پێ بدرێت.\nنەرمەواڵە و یاری؛ زۆرتر و خۆڕای\nبەهۆکاری ئەوەی ئەندرۆید سەرچاوە کراوەییە و هەروەها ڕێژەیەکی زۆر بەکارهێنەری هەیە کە مەزندەیەکی خەیاڵییە ئەوا لە چاو ئای ئۆ ئێس ـدا ژمارەی نەرمەواڵە و یاریە خۆڕایەکان زۆرترن و بەردەوام ڕوو لە زیاد بوونیش دەکەن.\nبەبڕوای من بەراوردکردنی خودی ڕەقەکاڵای بەرهەمهێنراوی موبایل زیادە ڕەوییە و گرنگ نییە کە باس بکرێن وەک (ڕام و پڕۆسیسیەر) …هتد چونکە هەردوو سیستەم جیاوازن و ئەندرۆید زیاتر کراوەتر و قەڕەباڵخترە لەگەڵ ئەوەش کۆمپانیاکان بە خواستی خۆیان بەرهەمەکان دیزاین دەکەن لەناو سیستەمدا کە ئەشێ ڕامی زۆرتری بوێت، بە بینای ئەوەی کە ئای ئۆ ئێس ـیش کە سیستەمەکەی خۆی ڕێکی دەخات بەپێی پێویستی خۆی ڕەقەکاڵە بەرهەم دێنێ.\nئەم بابەتە لە لایەن هاوکارانمان لە ئەندڕۆکورد (هەڵگورد حسێن) ئامادەکراوە\nبابەتەكانی پێشووترچیت دەوێت بە خۆڕایی دایبەزێنە،مارکێتێکی جیاواز بۆ بەکارهێنەرانی ئەندرۆید و ئایفۆن\nبابەتی دواتر هه‌ڵگرتنی backup بۆ ئایفۆن و ئایپاد هه‌نگاو به هه‌نگاو، به وێنه\nسمینار – هێرشی MITM و میکانیزمی ئەنجامدانی + چۆنیەتی خۆپاراستن لەم هێرشە ترسناکە!\nهاککەرەکان چۆن دەستیان بە دراوە(Data)کان ئەگات؟! چۆن زانیاریە تایبەتیەکانمان بپارێزین؟\nکاریگەری ئەفلام کارتۆنەکان لەسەر دەروونی مناڵان!\nبەهۆی ئەپڵیکەیشنێکەوە ناوەوەی لەشی خۆت ببینە !!!\nلەلایەن Tech Eye 08/03/2016\nلە بەرهەمێکی ناوازەی کۆمپانیای کیک ستارتەر هەڵساوە بە دروستکردنی ئەپێک کە بۆ هەردوو سیستەمی android…\nكوژاندنه‌وه‌ی كامێرای لاپتۆپ بۆ خۆ پاراستن له هـــــــــاك\nلەلایەن Tech Eye 16/06/2016\nئه‌م ریگه‌یه كوژاندنه‌وه‌ی ته‌عریفی كامێراكه‌ته هه تا enable نه‌كه‌یته‌وه لای خۆشت ئیش ناكات 1- برۆ…\nدروست كردنی فه‌رهه‌نگ به‌زمانی VB.Net بۆ ویندۆز\nلەلایەن Tech Eye 25/09/2016\nلەم بابەتەدا باس لە دروست کردنى فەرهەنگێکى ئینگلیزی بۆ كوردی و چۆنیه‌تی دانانی وێنه بۆ…\nپاراستنى زانیاریه‌كان – وانه‌ى حه‌وته‌م\nلەلایەن Tech Eye 09/01/2017\nئاماده‌كردنى :زانكۆى پۆله‌ته‌كنیكى دهۆك\nدروستكردنى پڕۆژه‌یه‌ك بۆ كارپێكردنى ٢ فه‌نكشن له‌یه‌ك كاتدا\nلەلایەن دانا سۆرانی 28/02/2017\nزمانی # C زمانێكی زۆر بەتوانای بەرنامە سازی كۆمپیوتەر و ئامێرەكانی ترە كە گونجاوە بۆ هەموو…\nفۆنتەکانی سەرچیا (١٠٠ فۆنتی یونیکۆدی کوردی)\nلەلایەن Tech Eye 15/06/2016\nفۆنتەکانی سەرچیا، کۆمەڵە فۆنتێکن کە ژمارەیان سەد (١٠٠) فۆنتە، ئەم فۆنتانە داڕێژراون لەسەر پیتە کوردییەکان…\nچۆنیەتی داگرتن و دامەزراندنی ڤایبەر لەسەر ماک\nلەلایەن Tech Eye 04/11/2016\nسڵاو هاوڕێیان لەم بابەتەدا باس چۆنیەتی داگرتن و دامەزراندنی ڤایبەر لەسەر ماک دەکەین سەرەتا دەڕۆینە…\nكۆرسى فـێـربوونی زمــانی PHP بۆ وێب دیزاین – ئاستى سه‌ره‌تایی\nلەلایەن Othman Ahmed 07/11/2016


کوردستان.. بەرزترین ئامار روژانە وە ٢٩٩ تووشهاتگ و ٨ مردن وە کۆرۆنا – Rojapp\nHome/هەواڵنێرەکان/کوردستان.. بەرزترین ئامار روژانە وە ٢٩٩ تووشهاتگ و ٨ مردن وە کۆرۆنا\nکوردستان.. بەرزترین ئامار روژانە وە ٢٩٩ تووشهاتگ و ٨ مردن وە کۆرۆنا\nHooshyar June 22, 2020 هەواڵنێرەکان Leave a comment 108 Views\nشەفەق نیوز/ وەزارەت تەندروسی لە حکومەت هەرێم کوردستان، دووشەممە، راگەیان لە تۆمار کردن هەژمار تووشهاتنیگ بیوەرین وە ڤایڕۆس کۆڕۆنا، وە ٢٩٩ تووشهاتگ و ٨ مردگ لە ماوەی ٢٤ ساعەت گوزه‌یشته.\nبەیاننامەی ژمارە ١١٨ ئەرا وەزارەتەگە، ک تایبەتە وە ٢٤ ساعەت وەرین ئەرا ڤایڕۆس کۆرۆنا، و رەسیە ئاژانس شەفەق نیوز؛ ک ٢٣٥ کەس نوو کەرەنتین کردگە، و دیاری کرد ک هەژمار کەسەیل ناو کەرەنتین رەسێدە ١٢٢١ کەس لە ٣١ شوون جیا جیا، ٤٤٥ لەلیان لە هەولێر، ٥٥ لە سلێمانی ، ٧٢١ لە دهۆک.\nبەیاننامەگە هەمیش وت: وەزارەتەگە ٢١٥٦ تاقیكاری نوو ئەنجام داگە، ٧٦١ لە هەولێر، ٧٦٥ لە سلێمانی ، ٤١٢ لە دهۆک ، ٣٠ لە هەڵبجە ، ١٤٦ لە گەرمیان، ٤٢ لە راپەڕین. ودیاری کرد ک ئەنجامەگان تووشهاتن ٢٩٩ کەس نوو وە ڤایڕۆسەگە دەرخستن، ٣٤ لە هەولێر، ١٦٩ لە سلێمانی ، ٦١ لە گەرمیان ، ٢٠ لە راپەڕین ، ٣ لە دهۆک ، ١٢ لە هەڵەبجە.\nبەیاننامەگە باس خاسەوبوین ١٦ تووشهاتگ وەیەکجاری لە پەتاگە کرد، ١٢ لەهەولێر ، ٤ لە گەرمیان ، و راگەیان لە مردن ٨ تووشهاتگ، ٣ لەهەولێر، ٣ لە سلێمانی ، ٢ لە گەرمیان.\nبەیاننامەگە گشت کەسەیل ناو کەرەنتینە لە وەخت دیارکەفتن پەتاگە گردەوکرد وە ١٥٧٠٤ کەس ، لەلیان ١٤٤٨٣ دەرچگە، و باسکرد لە ئەنجامداین ١١٩٦٠٢ تاقیکردن ، ٥٦١١٤ لە هەولێر، ٣٦٦٤٠ لە سلیمانی ، ٢٥٩٧٠ لە دهۆک ، ٨٧٨ لە هەڵەبجە.\nلەباوەت گشت تووشهاتگەیل وە ڤایڕۆسەگە لەوەخت دیارکەفتنی لە هەرێمەگە، بەیاننامەگە ئاماژەدا؛ وە ٤١٦٤ تووشهاتگ ، ٩٥٠ لە هەولێر ، ٢٩٥٥ لە سلێمانی ، ١٥٤ لە دهۆک ، ١٠٥ لە هەڵەبجە ، ودیاری کرد ک ١٤٠٨ تووشهاتگ وەیەکجاری خاسەووبوین، ٦١٢ لە هەولێر ، ٧٤٥ لە سلێمانی ، ٣٦ لە دهۆک ، ٧٠ کە هەڵەبجە.\nولەباوەت گشت تووشهاتگەیل ک لەوەر ڤایڕۆسەگە مردن لەوەخت دیارکەفتنی لە هەرێمەگە بەیاننامەگە ئاماژەدا؛ وە مردن ١١٨ تووشهاتگ ، ١٨ لە هەولێر، ٩٨ لە سلێمانی ، ٢ لە هەڵەبجە.\nبەیاننامەگە سوپاس ورێز ئەرا پزشک وکادرە تەندروسیەگان کل کرد و دوارەی داواکاریی کرد لە هاووڵاتیەیل ئەرا پابەندبوین وە رینما تەندروسیەگان و دویرکەفتن لە شوونەیل قەرەباڵغ، و وەکارهاوردن دەمامەک و دەسکیش، و پەیوەندی وە هێڵە سویەرەگە بکەن لە وەختەیل پەیوست.\nPrevious ئەپڵ وەشانی watchOS 7 ـی بە تایبەتمەندی پێوانەکردنی خەوتن و بڵاوکردنەوەی ڕووکارە کاتژمێرییەکانەوە ڕاگەیاند\nSedema şewata li daristanên Marmarîsê diyar bû (Rudaw) Source link


وەزارەتی زانیاریی کۆماری ئیسلامیی ئێران\nله‌لایه‌ن: - محەمەد ڕزگار - به‌روار: 2022-06-22-11:09:00 - کۆدی بابەت: 9121\nوەزارەتی ئیتلاعاتی کۆماری ئیسلامیی ئێران (بە ئینگلیزی، Ministry of Intelligence of the Islamic Republic of Iran، بە عەرەبی: وزارة الاستخبارات والأمن الوطني، بە فارسی: وزارت اطلاعات جمهوری اسلامی ایران، بەکورتی: واجا) یەکێکە لە وەزارەتەکانی حکوومەتی کۆماری ئیسلامیی ئێران، کە ئەرکی کۆکردنەوە و لێکدانەوەی زانیاریی ئاسایشی دەرەوە و ناوخۆی ئێران، پاراستنی زانیاری، دژە سیخوڕی و بەرەنگاربوونەوەی چالاکییەکانی تیرۆری لە ئەستۆیە.\nوەزارەتەکە لەلایەن ئەمریکا و یەکێتیی ئەورووپاوە بە تۆمەتی پشتیوانیکردن لە تیرۆر و پێشێلکردنی مافی هاووڵاتییانی ئێران و بەشداریکردن لە چالاکییە تیرۆریستییەکاندا سزا دراوە. لە ماوەی دەستبەکاربوونی فەرمیی دەزگاکە، ئیتلاعات ژمارەیەکی زۆر لە نەیارانی کۆماری ئیسلامی لە ناوخۆ و دەرەوەی ئێران تیرۆر و دەستگیر کردووە.\nتا ئێستا هیچ ئامارێکی فەرمی لەبارەی ژمارەی کارمەندانی وەزارەتەکە و کارمەندانی مەیدانی لە وەزارەتی ئیتلاعاتی کۆماری ئیسلامی بڵاونەکراوەتەوە. لە مانگی کانوونی دووەمی ٢٠١٣ وەزارەتی بەرگریی ئەمریکا ڕاپۆرتێکی ٦٤ لاپەڕەیی لەسەر وەزارەتی زانیاریی کۆماری ئیسلامیی ئێران بڵاوکردەوە، کە بە وتەی کەسێک بەناوی ماگنۆس ڕانستورپ، ئاماژەی بەوە کردووە ژمارەی کارمەندانی ئەم بەڕێوەبەرایەتییە نزیکەی ٣٠ هەزار کەس دەبێت. بەڵام بەشێکی زۆری ئەو فەرمانبەرانەی بۆ وەزارەتی زانیاری ڕاسپێردراون، پەیوەندییان بە فەرمانبەرانی دەزگای ئاسایشی نیشتمانییەوە هەیە، کە یەکێکە لە هێزە ئاسایشییەکانی وڵات، یان لەنێو پێگەکانی تری حکوومەتدا مووچەخۆرن و سەر بە وەزارەتی زانیاریین. ئەندامانی چالاکی ئەم وەزارەتە لە ئەدەبیاتی ڕێبەرانی کۆماری ئیسلامیدا بە "سەربازە بێناوەکانی ئیمامی سەردەم" ناسراون.\nفەرمانگەی بەدواداچوونی وەزارەتی زانیاری\nنووسینگەی بەدواداچوونی وەزارەتی ئیتلاعات یەکێک لە بەشە لاوەکییەکانی وەزارەتی ئیتلاعاتی کۆماری ئیسلامیی ئێرانە. لەم ساڵانەی دواییدا، چەندین ڕاپۆرت لەبارەی بانگهێشت و لێکۆڵینەوە لە چالاکانی سیاسی و خوێندکاران و بنەماڵەی زیندانیانی سیاسی بڵاوکراونەتەوە لەلایەن فەرمانگەکەوە. ئەم شوێنە بۆ گرتن و لێپرسینەوە لە هەندێک لە دەستگیرکراوەکان بەکاردێت.\nزانکۆی زانیاری و ئاسایشی نیشتمانی\nوەزارەتی ئیتلاعات یەکەیەکی پەروەردەیی سەربەخۆی هەیە بە ناوی زانکۆی زانیاری و ئاسایشی نەتەوەیی، کە لە ساڵی ١٩٨٦ وەک ژێرکۆمەڵەیەکی وەزارەتی ئیتلاعات و لەژێر ناوی زانکۆی ئیمام باقر دەستی بە چالاکی کردووە. ناوی زانکۆکە لە ساڵی ٢٠١٦ گۆڕدرا بۆ زانکۆی زانیاری و ئاسایشی نیشتمانی.\nزیندانە نهێنییەکانی وەزارەتی ئیتلاعات\nلیستی هەندێک لە زیندان و ناوەندە ترسناک و نهێنییەکانی دەستبەسەرکردنی وەزارەتی ئیتلاعات:\nناوەندی دەستبەسەرکردنی فەرمانگەی ئیتلاعاتی ورمێ.\nناوەندی ئیتلاعاتی سنە.\nناوەندی دەستبەسەری فەرمانگەی ئیتلاعاتی کرماشان.\nلە ساڵی ٢٠٠٦ـەوە دەسەڵاتی دادوەری مۆڵەتی بە وەزارەتی ئیتلاعات داوە بۆ دامەزراندنی و خاوەندارێتی ناوەندێکی دەستبەسەرکردنی سەربەخۆ.\nکوشتنە زنجیرەییەکانی ئێران\nکوشتنە زنجیرەییەکان، بە کۆمەڵێک کوشتنی یەک لەدوای یەکی وڵاتی ئێران دەوترێت کە کوژراوەکان لە کەسایەتی سیاسی و هونەرمەند و ڕەخنەگری کۆماری ئیسلامی ئێران پێکهاتبوون لە دەیەی کۆتایی سەدەی بیست لە دەرەوە و ناوەوەی ئێران، بەپێی گێڕانەوەکان ئەم بڕیارە بە فەتوای هەندێک لە ئاخوندەکانی ئێران و عەلی فەلاحیانی وەزیری زانیاری ئێرانی سەردەمی (هاشم ڕەفسنجانی) و قوربانعەلی دەری نەجەف ئابادی (یەکەمین وەزیری زانیاری حکوومەتی محەمەد خاتەمی) ئەنجامدراوە.\nلە ئەنجامی ئەم کوشتنانەدا کەسایەتییەکانی وەک داریوش فروهەر (سەرۆکی حیزبی نەتەوەی ئێران)، پەروانە ئەسکەندەری هاوسەری، محەمەد جەعفەر پویەندە (توێژەر و نووسەر)، محەمەد موختاری (نووسەر)، کازم سامی، ڕێبەری بزووتنەوەی شۆڕشگێڕی گەلی ئێران (جاما) تیرۆر کران.\nتیرۆر لە دەرەوەی ئێران\nهاوتەریب لەگەڵ کوشتنی زنجیرەکان لە ناوخۆی ئێران و دەرەوەی ئێران، ژمارەیەک تیرۆر لەلایەن بریکارەکانی وەزارەتی ئیتلاعاتی ئێرانەوە ئەنجامدراون. لە سەردەمی وەزارەتى فەلاحیانیشدا بەشێک لە کەسایەتییە سیاسییە دیارەکانى دژى کۆمارى ئیسلامى وەک شاپوور بەختیار، عەبدولڕەحمان برومەند، فەرەیدوون فەرووخزاد، عەبدولڕەحمان قاسملوو، سادق شەرەفکەندی، کازم ڕەجەوی و ڕەزا مەزڵوومان، لە وڵاتە جیاوازەکان و بە شێوازی جیاواز تیرۆر کران.\nعەبدولڕەحمان قاسملوو سکرتێری گشتیی حیزبی دێموکراتی کوردستانی ئێران لە ١٣ـی تەممووزی ١٩٨٩ لە ڤییەنا لە کاتی دانوستان لەگەڵ نوێنەرانی کۆماری ئیسلامی تیرۆر کرا. یەکێک لەو کەسانەی کە وەک ئەنجامدەری تیرۆری قاسملوو باسی لێوە کراوە، کەسێکە بە ناوی محەمەد جەعفەری سەحرارودی.\nنووسینگەی ڕاگەیاندنی وەزارەتی ئیتلاعاتی کۆماری ئیسلامیی ئێران یەکێکە لە ژێرکۆمەڵەکانی وەزارەتی ئیتلاعات. ئەم بارەگایە کار بۆ وەرگرتنی زانیاری لە ئۆپۆزیسیۆنی کۆماری ئیسلامیی ئێران دەکات. ژمارە تەلەڤۆنی ئەم بنکەیە ١١٣ـەیە. لەم ساڵانەی دواییدا زۆرێک لە لیبراڵی چەپ و چالاکانی سیاسی، خوێندکار، بلۆگەرە دیارەکان، بنەماڵەی زیندانیانی سیاسی و بەشێک لە بەهاییەکان بانگهێشتی نووسینگەی ڕاگەیاندنی وەزارەتی ئیتلاعات کراون و لێکۆڵینەوەیان لەگەڵ کراوە و لە هەندێک حاڵەتدا دەستبەسەر کراون.\nمحەمەد محەمەد ری شەهری ١٩٨٤ بۆ ١٩٨٩ میرحوسێن موسەوی\nعەلی فەلاحیان ١٩٨٩ بۆ ١٩٩٧ ئەکبەر هاشمی ڕەفسنجانی\nقوربانعەلی دەری نەجەفئابادی ١٩٩٧ بۆ ١٩٩٨ سەید محەمەد خاتەمی\nعەلی یوونسی ١٩٩٨ بۆ ٢٠٠٥\nغوڵامحسێن موحسینی ئاژەیی ۱۳۸۴ تا ۱۳۸۸ مەحموود ئەحمەدی نەژاد\nبەبێ وەزیر (سەرپەرشت: مەحموود ئەحمەدی نەژاد) تەممووز بۆ ئەیلوولی ٢٠٠٩\nحەیدەر موسڵیحی ٢٠٠٩ بۆ ٢٠١٣\nسەید مەحموود عەلەوی ٢٠١٣ بۆ ٢٠٢١ حەسەن ڕۆحانی\nسەید ئیسماعیل خەتیب ٢٠٢١ سەید ئیبراهیم ڕەئیسی\nمەحمود عەلەوی وەزیری ئەوکاتی ئیتلاعات لە مانگی کانوونی دووەمی ساڵی ٢٠١٦ لە میانی وتووێژێکدا لەگەڵ ڕادیۆ و تەلەڤزیۆنی کۆماری ئیسلامیی ئێران ئاماژەی بە بەرهەمە شانۆییەکان کرد کە لەلایەن وەزارەتی ئیتلاعاتەوە بەرهەم هێنراون و بۆ یەکەمجار بە فەرمی ناوەکانیان ڕاگەیاند. ئەو وتی فیلمەکانی «روباه»، «ماجرای نیمروز»، «شبی که ماه کامل شد»، «سیانور»، «امکان مینا»، «روز صفر» و مجموعه‌های «گاندو»، «گاندو ۲»، «باران»، «پازل»، «سارق روح»، «تعبیر وارونه یک رؤیا» و «خانه امن» بەرهەمی وەزارەتی زانیاریی کۆماری ئیسلامیی ئێرانن.\nلە زۆربەی ئەو فیلم و زنجیرانەی کە عەلەوی باسی کردووە، موڕتەزا قوبە، بەرپرسی ئاسایشیی وەزارەتی ئیتلاعاتی ئێران لەژێر ناوی ساختەی موڕتەزا ئەسفەهانی وەک نووسەر و ڕاوێژکاری بەرهەمهێنان هاوکاری کردووە.\n"ئەم ئێوارەیە ئەنجامدرا؛ "هۆجاتۆلەسلام خەتیب لە وەزارەتی ئیتلاعات دەستی بە کارکردن کردووە". ئاژانسی هەواڵی مێهر. 2021-05-26. وەرگیراوە لە 2021-12-09.\n"ئێران چۆن تۆڵەی خۆی دەکاتەوە ئەگەر بێتە سەر شەڕ". ٢٠ی حوزەیرانی ٢٠٠٨ – لە ڕێگەی چاودێری زانستی مەسیحی.\n"بانگهێشتکردنی چالاکوانێکی خوێندکار بۆ نووسینگەی بەدواداچوونی وەزارەتی ئیتلاعات". لیژنەی پەیامنێرانی مافی مرۆڤ. ۲۲ آبان ۱۳۸۷.\n"تاوانباران بە ناو و نیشانەی سەربازێکەوە." پیکنێت. لە ئەسڵیەوە ئەرشیف کراوە لە ١٢ی حوزەیرانی ٢٠١٢.\n"تیرۆر و پیلانگێڕییەکانی کۆماری ئیسلامی لەسەر خاکی ئەمریکا؛ "لە عەلی ئەکبەر تەباتەباییەوە تا مەسیح عەلی نەژاد." ڕادیۆی فەردا. ٢٩ی تەمموزی ١٤٠٠\n"چاوپێکەوتن لەگەڵ مەجید تەواکۆلی: خوێندکاران هیچ مافێکیان لە ئێراندا نییە." کۆکردنەوەی چالاکانی مافی مرۆڤ لە ئێران. ۱۵ بهمن ۱۳۸۷. لە 19ی تەمموزی 2009 وەرگیراوە.\n"چۆن هاشمی بانگهێشتی قاسملوو ی کرد بۆ دانوستان، بەڵام سکوادی تیرۆری نارد بۆ شوێنی کۆبوونەوە!" گوویانیوز. ۱۰ اردیبهشت ۱۳۸۴.\n"خەتیب بوو بە وەزیری راگەیاندن". ایسنا. 2021-08-25. وەرگیراوە لە 2021-12-09.\n"ڕاپۆرتی ساڵانەی دۆخی خوێندکاران لە ئێران"\n"ڕێکخراوەکانی ئیتلاعاتی ئێران و سەرکوتی دەرەوەی وڵات." پەیمانگای واشنتۆن.\n"کۆتا لاپەڕە: با باشتر ئیسماعیل خەتیب وەزیری ئیتلاعاتی حکومەتی سەرەکی بناسین". دەنگی ئەمریکا. 2021-05-28. وەرگیراوە لە 2021-12-09.\n"لە وەزارەتی ئیتلاعاتی ئێران چی دەگوزەرێت؟" بی بی سی فارسی.\n"مەحمود عەلەوی پەردەی لەسەر ناوی بەرهەمە سینەمایی و تەلەفزیۆنییەکانی وەزارەتی ئیتلاعات لادا". ڕادیۆی فەردا. وەرگیراوە لە 2021-02-09.\n"یاسای دامەزراندنی وەزارەتی ئیتلاعاتی کۆماری ئیسلامی". ناوەندی توێژینەوەی مەجلیسی شۆرای ئیسلامی. ۲۷ مرداد ۱۳۶۲.\n"یاسای دامەزراندنی وەزارەتی سواکەکانی کۆماری ئیسلامی". وەزارەتی ئیتلاعاتی کۆماری ئیسلامی ئێران. لە ئەسڵیەوە ئەرشیف کراوە لە ٢٠ی تشرینی دووەمی ٢٠١٥. لە 19ی کانوونی دووەمی 2015 وەرگیراوە.\n"یەکێک لە ئەنجامدەرانی تیرۆری قاسملوو لەنێو دەستگیرکراوەکانی هەولێردا؟" ڕادیۆی فەردا. ۲۷ دی ۱۳۸۵.\nبەشێک لەو خوێندکارانەی کە لە گردبوونەوەی زانکۆی تاران دەستبەسەر کراون، هێشتا دەستبەسەرن. هەواڵنامەی ئەمیرکابیر. ۱۵ آذر ۱۳۸۶.\nبۆچی چالاکی ئابووری وەزارەتی ئیتلاعات داخرا؟ تەبناك\nکاردانەوەی وەزارەتی دەرەوە بەرانبەر بە سزای سەر وەزارەتی زانیاریی کۆماری ئیسلامیی ئێران\nبابه‌ته په‌یوه‌ندیداره‌كان به : وەزارەتی زانیاریی کۆماری ئیسلامیی ئێران


من ئافرەتێکم کارى خەیاتى دەکەم ئایا دورینى جلوبەرگى تەسک و نیو قۆڵ بۆ ئافرەتان تاچەند دروستە؟: ماڵپەڕی وەڵامەکان\nکار و بازرگانیمن ئافرەتێکم کارى خەیاتى دەکەم ئایا دورینى جلوبەرگى تەسک و نیو قۆڵ بۆ ئافرەتان تاچەند دروستە؟\nمن ئافرەتێکم کارى خەیاتى دەکەم ئایا دورینى جلوبەرگى تەسک و نیو قۆڵ بۆ ئافرەتان تاچەند دروستە؟\nدوورینی جل و بەرگ دروستە ، بەمەرجێک نەبێتە هۆکاری ئەوەی یارمەتی دەری حەڕام ، وەک ئەو جلانەی کەئافرەتان خۆیانی پێ دەڕازێننەوە ، وجوانی خۆیانی پێ نیشانی پیاوانی نامەحڕەم دەدەن ؛ لەبەر ئەم ئایەتە پیرۆزە : ( وَتَعَاوَنُوا عَلَى الْبِرِّ وَالتَّقْوَى وَلا تَعَاوَنُوا عَلَى الإثْمِ وَالْعُدْوَانِ وَاتَّقُوا اللَّهَ إِنَّ اللَّهَ شَدِيدُ الْعِقَابِ ) المائدة/2 .\nواتە : یارمەتی وهاوکاری یەک بکەن لەسەر خێر وچاک بەڵام نەکەن هاوکاری یەک بکەن لەسەر تاوان وسەر پێچی خودا ، لەخودا بترسن بەتەئکید سزای خودا زۆر بەئێشە .\nواتە ئەگەر داوا کرا لە ئافرەتى بەرکگدوور جلێک بدورێت کە ناشەرعى بێت وەک تەسک بێت یان کورت بێت یان نیو قۆڵ بێت ئەوا نابێت ئەو کارە بکات ، بەڵام ئەگەر جلێک بێت کە ئافرەتەکە تەنها لە ماڵەوە و لە لاى مەحرەمى خۆى لەبەرى کرد و بۆ خۆڕازاندنەوە نەبێت لە دەرەوە و لاى پیاوانى نامەحرەم ئاساییە .\nشيخ الإسلام ابن تيمية رحمه الله لە "شرح العمدة" ( 4/386) دا ، دەڵێت :\n" وكل لباس يغلب على الظن أنه يستعان به على معصية ، فلا يجوز بيعه وخياطته لمن يستعين به على المعصية والظلم " انتهى .\nواتە : هەموو جلێک گەر گومانێکی زۆر هەبوو کە بۆ تاوان بەکاری دێنن ، ئەوا دروست نی یە بەو کەسانە بفرۆشرێت یاخود بۆیان بدورێت کە لەتاوان وستەمدا بەکاری دێنن .\nوە لە "فتاوى اللجنة الدائمة" (13/109) دا ، هاتووە :\nهەر جلێک کەبۆ حەڕام بەکار دێت ، یاخود گومانێکی زۆر هەیه بۆ حەڕام بەکاربێت ، ئەوا حەڕامە هاوردەبکرێت وبفرۆشرێت وبدوردرێت ، لەوانە ئەو جلە تەسک وکورت وتەنکانەی کەئافرەتان لەبەری دەکەن ولاشە و جوانیان پیشان دەدەن و لەپێش چاوی پیاوانی نامەحڕەم لەبەری دەکەن.\nوە زانایی پایەبەرز محمد بن على الفرکوس خواى گەورە بیپارێزێ پرسیارى لێ دەکەن :\nئایا حوکمی دورینی جلی ئافرەتان چی یە ئەو کەجلانەی کەجلی ماڵەوەن وجوانی ئافرەت داناپۆشن ، وەهەروەها ئەو جلانەی کە لەبۆنەکاندا لەبەر دەکرێن ، و ڕەنگێندراون بەحەریر ؟ وجزاكم الله خيرًا.\nلە وەڵامدا فەرموویەتى :\nبۆ دروستی وجائیزی ئەو جۆره جلانە کەڕەنگێندراوە بەوێنە :\nپێویستە وێنەی ڕوح لەبەر نەبێت ، و تایبەت بێت بەماڵ ، و نابێت ئافرەت لەبەری بکات مەگەر لەگەڵ مێردی خۆی یاخود مەحڕەمەکانیدا بێت .\nجا ئەم زەمانە وای لێهاتووە ئافرەتان بەبێ ڕەچاو کردنی شەرع لەماڵ دەردەچن ، وبەجلی نەشیاوەوە پێشوازی لەپیاوانی ناحەمڕەم دەکەن ، بۆیە پێویستە ئەو جۆرە جلانە نەدوردرێت ؛ چونکە دەبێتە یارمەتی دان بۆ بڵاو بوونەوەی ئەو جلە نەشیاوانە ، خوای پەروەردگار فەرموویەتی : ( وَتَعَاوَنُوا عَلَى الْبِرِّ وَالتَّقْوَى وَلا تَعَاوَنُوا عَلَى الإثْمِ وَالْعُدْوَانِ وَاتَّقُوا اللَّهَ إِنَّ اللَّهَ شَدِيدُ الْعِقَابِ ) [المائدة : 2]،\nواتە : یارمەتی وهاوکاری یەک بکەن لەسەر خێر وچاک بەڵام نەکەن هاوکاری یەک بکەن لەسەر تاوان وسەپێچی خودا ، لەخودا بترسن بەتەئکید سزای خودا زۆر بەئێشە .\nجا ئیحتمالێکی زۆری هەیە ئەو جلە ناشەرعیانە بێ شەرعی پێوە ئەنجام بدرێت ، حەتمەن حوکمیش بۆ زۆرینە نەک حاڵەتی کەم ، جا ئەم کارە نەکرێت باشترە چونکە گومانی لەسەرە و زۆر نزیکە ئەو جلانە بۆ ناشەرعی بەکار بهێندرێت ، حەتمەن مرۆڤ فەرمانی پێ کراوە لەو شتانە دوور کەوێتەوە کەگومانی لەسەر ، هەروەک پێغەمبەر صلَّى الله عليه وسلَّم فەرموویەتی : «دَعْ مَا يَرِيبُكَ إِلَى مَا لَا يَرِيبُكَ» «صحيح الجامع» (٣٣٧٧)\nواتە : واز لەوشتانە بێنە کەگومانی تێدا و ئەو کارانە ئەنجام بدەن کەگومانی لەسەر نی یە .\nوەهەروەها فەرموویەتی : «فَمَنِ اتَّقَى الشُّبُهَاتِ اسْتَبْرَأَ لِدِينِهِ وَعِرْضِهِ، وَمَنْ وَقَعَ فِي الشُّبُهَاتِ وَقَعَ فِي الحرَامِ» (مُتَّفَقٌ عليه)\nواتە : هەرکەسێک خۆی لەگومانەکان بپارێزێت ئەوا دین وعیڕزی پارێزراوە ، و هەرکەسێک بکەوێتە گومانەوە وشتی گوماناوی ئەنجام بدات ئەوا دەکەوێتە حەڕامەوە .\nوەهەروەها وەک جێبەجێ کردنی ئەم قاعدە شەرعیە : «مَا لَا يَتِمُّ تَرْكُ الحَرَامِ إِلَّا بِتَرْكِ الجَمِيعِ فَتَرْكُهُ وَاجِبٌ».\nواتە : هەر کات واز هێنان لەحەڕام تەنها بەواز هێنان نەبێت لەهەمووی ئەوا واجبە واز لەهەمووی بهێندرێت .\nحوكمی بەكارهێنانی كحول (Alchol) لە كاری پزیشكی و بۆن سازیدا چییە؟ چۆن ڕزق و ڕۆزیمان زیاد دەکات؟ ئەو هۆکارانە کامانەن کە دەبنە مایەى زیادبونى ڕزق و ڕۆزیمان بیستوومە كە كاركردن لە ئاسنگەریی و جەزارە بێزراوە (مكروه)ە، ئایا ئەمە ڕاستە؟ دانانى دوكانى جلوبەرگى بووك دروستە؟ پیاوێک خوای گەورە ماڵێکی زۆری پێ بەخشیوە و دەپرسێ چۆن وا بکات لەو ماڵەى کە خواى گەورە لێى ڕازی بێت ؟\nسەردان: ٣,٤٤٢ بەش: کار و بازرگانی\nپرسیاری دواتردروستە پیاو تەماشای دەم و چاوی برا ژنی بکات؟ یان ئەویش نامەحرەمە و دروست نیە با ژنى براکەشم بێ؟پرسیاری پێشترئایا درۆ کردن بۆ گاڵتە و خۆشی لە (1) ى نیسان کە پێى دەوترێ (درۆى نیسان) تاوانە؟


ووتارەکەی جەمیل بایک لە واشنتۆن پۆست تورکیای تووڕە کردووە\nوتاری سەرکردەیەکی کەجەکە لە رۆژنامەیەکی ئەمەریکی توڕەبونی تورکیای لێدەکەوێتەوە، وتەبێژی سەرۆکایەتی کۆماری ئەو وڵاتەش وەک بانگەشە بۆ تیرۆر لە قەڵەمی دەدات.\nرۆژنامەی (واشنتۆن پۆست)ی ئەمەریکی وتارێکی جەمیل بایک هاوسەرۆکی کۆما چڤاکێن کوردستان (کەجەکە)ی بڵاوکردەوە و ئەوەش کاردانەوە و ناڕەزایەتی سەرۆکایەتی کۆماری تورکیای لێکەوتەوە.\nئیبراهیم کاڵن وتەبێژی سەرۆکایەتی کۆماری تورکیا لە لێدوانێکدا کە ئاژانسی (ئانەدۆڵ)ی ئەو وڵاتە بڵاوی کردوەتەوە، وتویەتی: كردنه‌وه‌ی لاپه‌ڕه‌یه‌كی واشنتۆن پۆست بۆ تیرۆریستێك كه ئه‌مەریكا خه‌ڵاتی له‌سه‌ر داناوه و له لیستی تیرۆری ئەمەریکا و ئه‌وروپادایه، پڕۆپاگه‌نده كردنه بۆ تیرۆر و پێشێلكردنی یاساكانی ئه‌مەریكایه".\nبایک لە وتارەکەیدا کە رۆژنامەی واشنتن پۆست بڵاوی کردوەتەوە، نوسیویەتی: ساڵی (1999) لە ئۆپەراسیۆنێکدا بە هاوکاریی ئەمەریکا عەبدوڵا ئۆجەلان، سەرۆکی پارتی کرێکارانی کوردستان (پەکەکە) لە وڵاتی کینیا دەستگیر کرا، (20) ساڵە بەبێ سزادان لە زیندانی ئیمڕاڵی لە تورکیا دەستبەسەر کراوە، ئەمەش رێگەی بۆ رەجەب تەیب ئەردۆغانی سەرۆک کۆمار و پارتی داد و گەشە (ئاکەپە) خۆشکرد کە لە ژێر ناوی دیموکراسی و مافی مرۆڤ و ئازادی دەسەڵاتەکانی بەسەر تورکیا و گەلی کورددا بسەپێنێت.\nبایک لە وتارەکەیدا ئاماژەی بەوەکردوە؛ پەکەکە چەند جارێک لە پێناو ئاشتیدا سەرەڕای دۆخی بەهێزی خۆی بەڵام ئاگربەستی راگەیاندوە، لە بەرامبەردا حکومەتی تورکیا هیچ کات بە شێوەیەکی ئەرێنی مامەڵەی لەگەڵ ئاگربەستەکان و پرسی کورد لە تورکیا نەکردوە، تەنانەت لە ساڵی (2015) کە پڕۆسەی ئاشتی راگەیەندرا دوای هەڵبژاردنەکانی تورکیا ئەردۆغان کە دۆخی خۆی و پارتەکەی بەدڵ نەبو پەنای بۆ جەنگ بردەوە.\nهاوسەرۆکی کەجەکە، رونی کردوەتە لەو قۆناغەدا کە دانیشتن و دانوستان لە نێوان ئۆجەلان و نوێنەری تورکیا بەڕێوەدەچو، هێرشەکان بە چەکی قورس و فڕۆکە و بۆردومان بە چڕی لەلایەن تورکیاوە دژی کورد و پێگەکانی بەڕێوەدەچو و ئەردۆغان کوردی بە مەترسیی بۆ رۆژهەڵاتی ناوەڕاست و جیهان لەقەڵەم دەدا.\nبایک لە کۆتایی وتارەکەیدا جەختی لە رۆڵی ئۆجەلان کردوەتەوە لە چارەسەری پرسی کورد لە تورکیا و رۆژهەڵاتی ناوەڕاست و داوا دەکات بۆ ئەوەی ئارامی و سەقامگیریی لە تورکیا و ناوچەکە بەدی بێت و پرسی سەدان ساڵەی کورد چارەسەر بێت، دانوستان و گفتوگۆ لە کەشێکی ئازادانە لەگەڵ ئۆجەلان ئەنجام بدرێت\n245 جار خوێندراوه‌ته‌وه\nمیوانی سه‌رهێڵ: 332\nکۆی سه‌ردان: 18326862


نێچیرڤان بارزانی و جێگری سه‌رۆك وه‌زیرانی كوێت په‌ره‌پێدانی زیاتری په‌یوه‌ندییه‌كانی نێوان هه‌ردوولا دووپات ده‌كه‌نه‌وه\n2018-02-18 [12:33 PM]\nله به‌رده‌وامیى دیدار و كۆبوونه‌وه‌كانى له میونشنى ئه‌ڵمانیا، پێشنیوه‌ڕۆى روژی شه‌ممه 17/2/2018 به‌ڕێز نێچیرڤان بارزانى، له‌گه‌ڵ به‌ڕێز شێخ خالد ئه‌لجه‌راح ئه‌لسه‌باح، جێگری سه‌رۆك وه‌زیران ـ وه‌زیری ناوخۆی كوێت كۆبووه‌وه.\nبه‌ڕێز نێچیرڤان بارزانى وێڕاى ده‌ربڕینى خۆشحاڵى به‌م دیداره، سوپاسى كوێتى كرد بۆ میواندارى و به‌شداریى شاندى هه‌رێم له چوارچێوه‌ى شاندى عێراقدا له كۆنفرانسى ئاوه‌دانكردنه‌وه‌ى عێراق، هه‌روه‌ها تیشكى خسته سه‌ر په‌یوه‌ندییه‌كانى هه‌رێمى كوردستان و كوێت و ڕۆڵى كونسلگه‌ریى كوێتى له هه‌رێمى كوردستان به‌رز نرخاند، خواستى هه‌رێمى كوردستانیشى بۆ په‌ره‌پێدانى په‌یوه‌ندییه‌كان له‌گه‌ڵ كوێت و ڕه‌خساندنى ده‌رفه‌تى كار و وه‌به‌رهێنانى له بواره‌كانى كشتوكاڵ، گه‌شتیارى و پیشه‌سازى بۆ كۆمپانیا كوێتییه‌كان له هه‌رێمى كوردستان نیشان دا.\nبه‌ڕێزیان پوخته‌یه‌كى له‌سه‌ر دوا په‌رسه‌ندنه‌كانى دیالۆگى هه‌ولێر و ـ به‌غدا پێشكه‌ش و پایه‌ندیى هه‌رێمى كوردستانى بۆ چاره‌سه‌ركردنى كێشه‌كان له‌گه‌ڵ حكوومه‌تى عێراقى فیدراڵ له‌سه‌ر بنه‌ماى ده‌ستوور دووپات كرده‌وه. هه‌روه‌ها باسى له دۆخى ئاسایش و سه‌قامگیریى هه‌رێم ئه‌و ژماره زۆرى ئاواره و په‌نابه‌ران كرد كه له هێشتا له هه‌رێمى كوردستانن و تیشكى خسته‌ر گرنگیى ئارامى سه‌قامگیرى و ده‌رفه‌تى كار بۆ گه‌ڕانه‌وه‌یان.\nله كۆبوونه‌وه‌كه‌دا هه‌ردوولا شكاندنى داعشیان تاوتوێ كرد و جه‌ختیان له‌وه كرده‌وه كه بۆ به‌ره‌نگاربوونه‌وه‌ى بیرى داعش ده‌بێ له ڕووى سیاسى، ئابوورى و كۆمه‌ڵایه‌تییه‌وه كار بكرێت. پرۆسه‌ى سیاسى و هه‌ڵبژاردنه‌كانى داهاتوو له عێراق و هه‌رێمى كوردستان، دۆخى ناوچه‌كه و چه‌ند بابه‌تێكى دیكه، لایه‌نێكى دیكه‌ى ناوه‌ڕۆكى كۆبوونه‌وه‌كه بوون.\nله كۆبوونه‌وه‌كه‌دا به‌ڕێزان د. فوئاد حسێن سه‌رۆكى دیوانى سه‌رۆكایه‌تیى هه‌رێمى كوردستان و فه‌لاح مسته‌فا به‌رپرسى په‌یوه‌ندییه‌كانى ده‌ره‌وه و دلشاد بارزانی نوێنه‌ری حكوومه‌تى هه‌رێمى كوردستان له ئه‌ڵمانیا ئاماده بوون.\nئەم هەواڵە 2032جار خوێندراوەتەوە


مارکیز به‌رده‌وامه له نوسین….نوری حه‌مه ئه‌مین – Denegkan\nbyنوری\tApril 10, 2009\tگشتی\nمارکیز به‌رده‌وامه له نوسین\nبه‌ڵام هێشتا مه‌زاجی وه‌ڵام دانه‌وه‌ی ڕۆژنامه‌کانی نی یه\nگابریل گاریسیا مارکیز ئه‌و که‌سه‌ی که به (ئۆکتۆگینه‌رییان تیتان)*ی نێو دونیای ئه‌ده‌بی کۆڵۆمبیا ناسراوه ، له نێو ڕۆژنامه‌ی ووڵاته‌که‌یدا ئاشکرای کرد ، که هێشتا به‌رده‌وامه له نوسین و وا چاوه‌ڕوان ده‌کرێت به‌م زوانه به‌رهه‌می تری بڵاو ببێته‌وه.\nنوسه‌ری (سه‌د ساڵ له ته‌ریکی)دا ئه‌وه‌شی ڕاگه‌یاند بوو ، که “جگه له نوسین هیچ شتێکی تر ناکات” . ئه‌مه دوای ئه‌وه دێت که له وه‌ڵامی په‌یوه‌ندی یه‌کی ته‌له‌فۆنیدا له گه‌ڵ یه‌کێک له ڕۆژنامه‌کاندا به‌س ئه‌وه‌نده‌ی ووتبوو که “ئێستا سه‌ر قاڵی نوسینم دوایی په‌یوه‌ندیم پێوه بکه‌ره‌وه” . هه‌رچه‌نده ماوه‌یه‌که مارکیز مه‌زاجی وه‌ڵام دانه‌وه‌ی ڕۆژنامه‌کانی نی یه ، به‌ڵام دواجار قایل ده‌بێ و وه‌ڵامی دوو پرسیار ده‌داته‌وه.\nمارکیزی ته‌مه‌ن هه‌شتاو دوو ساڵه‌ی ئه‌مریکای لاتین ، که به ریالیزمی ئه‌فسوونگه‌را ناسراوه له وه‌ڵامی پرسیارێکدا ده‌ڵێ : “ئیشی من له‌م کاته‌دا نوسینه نه‌ک بڵاو کردنه‌وه” . هه‌روه‌ها ئه‌وه‌شی گووتبوو “خۆم ده‌زانم ئه‌و کولێره به قیمه‌یه‌ی ، له ناو ته‌نورم ناوه ، که‌ی ئاماده‌یه بۆ خواردن” .\nشایه‌نی باسه ئه‌ده‌بی مارکیز خاوه‌نی خه‌ڵاتی نۆبڵی ساڵی 1982 ی ئه‌ده‌به‌و ده‌یان ساڵیش به‌شێک له نوسینه‌کانی قه‌ده‌غه کرابوو له ووڵاته یه‌کگرتووه‌کانی ئه‌مریکادا ، چونکه به‌وه تاوانبار کرابوو ، که پاڵنه‌ری بیری کۆمۆنیسته‌و، ڕێبه‌ری گه‌ریلا چه‌پ ڕه‌وه‌کانیشه له ماڵه‌وه.\n*ئۆکتۆگینه‌رییان تیتان، له ئه‌فسانه کۆنه‌کانی گریک دا هاتووه که‌وا چۆن تیتان ڕووبه‌ڕووی زیۆسی خودا ده‌بێته‌وه.\nنوری حه‌مه ئه‌مین\nPrevious هیدایه‌ت…..سمكۆ عه‌بدولكه‌ریم\nNext 14-4 ڕۆژێك بۆ ئه‌نفال , زوو هه‌وڵی بۆدرا , به‌ڵام دره‌نگ به فه‌رمی ناسێنرا


ڕۆژەڤی ١٦-٧-٢٠١٩ | ROJnews\nسێشەممە, 16 يول 2019 - 07:13\n-ئەمڕۆ كۆمەڵەی كورد لە شاری لەندەن پرسەیەك بۆ شەهید دیار غەریب سازدەكات، كاتژمێر ٠٦:٣٠ ئێوارە، هەروەها لە چەند وڵاتێکی دیکەش بەهەمان شێوە مەراسیم بەڕێوەدەبرێت.\n-ئەمڕۆ كاتژمێر ١٠:٣٠، لەبەردەم بینای پەرلەمانی هەرێم كوردستان لە شاری هەولێر، هەر سێ كۆمەڵەی كێڵگە پەلەوەرییەكان لە سلێمانی، هەولێر، دهۆك گردبونەوەیەكی ناڕەزایی ئەنجام دەدەن تایبەت بە داواكردنی مافەكانیان و پارێزگاریكردنی حكومەت لە بەرهەمی ناوخۆیی.\n-ئەمڕۆ كۆتا دانیشتنی دادگاییكردنی ئەو تۆمەتبارەیە كە كچێكی نیپالی كوشتبوو، بەپێی مادەی ٤٠٦ لەیاسای سزادانی عێراقی، بانگەشە دەکرێت ئەگەر هەیە دادگا سزای لەسێدارەدانی بۆ دەربكات، بۆیە كاتژمێر ٠١:٠٠ بەئامادەبوونی كەسوكاری كچە نیپاڵیەكە و پارێزەرانی، لەبەردەم دادگای هەولێر كۆنگرەیەكی رۆژنامەنووسی ئەنجام دەدەن.\n-ئەمڕۆ كاتژمێر ١٠:٠٠شاندێكی حكومەتی عێراق دەگاتە هەولێر كە وەزیری ژینگەی عێراق سەرۆكایەتی دەكات و سێ ڕۆژ لە هەولێر دەبن لە سەر ژینگەی عێراق و هەرێم سیمناریان دەبێت.\n-ئەمڕۆ كاتژمێر١١:٠٠، پرێس كۆنفرانسێكی رۆژنامەوانی بۆ(نەقیب مافپەروەر/ڕێباز زێوەر مستەفا) بەڕێوەبەری ڕاگەیاندن و پەیوەندییەكانی بەڕێوەبەرایەتی بە رەنگاربوونەوەی توند و تیژی دژی ئافرەتان و خێزان/هەولێر بەڕێوە دەچێت كە تیایدا ئامارەكانی توند و تیژی خێزانی و ژنان لە ماوەی شەش مانگی ئەمساڵ لە سنوری پارێزگای هەولێر دەخرێتە ڕوو.\n-ئەمڕۆ كاتژمێر١١:٢٠ كۆمەڵەی كەمئەندامانی كوردستان لەبەردەم ئەنجوومەنی وەزیران لە دیوی شەقامی ٦٠ مەتری گردبوونەوەیان هەیە و یاداشتنامەی خۆیان ئاراستەی حكومەتی نوێ دەكەن .\n-ئەمڕۆ كاتژمێر ٠٩:٠٠ خوێندكارانی پۆلی ۱۲ لە شارۆچكەی خورماتوو، گردبونەوەیەكی نارەزایەتی ئەنجام دەدەن.\n-تییپەكانی تۆپی پێی ژنان لە هەرێم ڕوو لە گەشەكردنە، یانەی سیروانی نوێ-ش ماوەی چەند مانگێكە تیپی تۆپی پێی ژنانی بۆ یانەكەی زیادكردووە، ژنان ئیدی مۆركی پیاوان لە یاری تۆپی پێ دەسڕنەوە، گەشبینیشن، كە لە ئایندەدا بتوانن لە هەڵبژاردەی تۆپی پێی عێراقدا یاریی بكەن.\n-ژمارەیەك لە گوندنشینانی گوندی گەڵاڵەی سنوری شارەدێی بەرزنجە، ساڵانە لەگەڵ هاتنی وەرزی گەرما بۆ ناوچەكەیان، ڕوو لە كوێستانەكانی سنوری شارۆچكەی پێنجوێن دەكەن و ماوەی چەند مانگێك لەو سنورە دەمێننەوە و ئاژەڵەكانیان دەلەوەڕێنن، وەك خۆشیان دەڵێن، لەگەڵ ئەوەی ژیانیان قورسە، بەڵام دڵخۆشن بە كارەكەیان.\n-لەكابینەی نۆیەمی حكومەتی هەرێمی كوردستاندا، بێجگە لە چەند وەزیرێكی هەرێم، لەكۆی ١٧ وەزیر كە وەزارەت بەڕێوە دەبەن، ١٠ وەزیریان بڕوانامەكانیان دوورن لەو وەزارەتەی بەڕێوەی دەبەن، ئەوە بێجگە لەوەی جێگریی سەرۆكی حكومەت بەكالۆریۆسی لە میكانیكدا هەیە.


شپیگل: مادەی هۆشبەر زۆرەکە لە بەندەرێکی ژێر دەسەڵاتی ئێرانەوە بۆ ئیتالیا نێردراوە | AvaToday\nشپیگل: مادەی هۆشبەر زۆرەکە لە بەندەرێکی ژێر دەسەڵاتی ئێرانەوە بۆ ئیتالیا نێردراوە\nئێران بە هاوکاری داعش خەریکی بازرگانی مادەی هۆشبەرە و بە ناردنی مادەی هۆشبەر بۆ ئەوروپا دەیهەوێ قەرەبووی گەمارۆ ئابوورییە جیهانییەکانی سەر وڵاتەکەی بکاتەوە.\nچەند ڕۆژ پێش ئێستا ئیتالیا رایگەیاند بارێکی ١٤ تۆنی مادەی هۆشبەری ئامفتامینی دەست بە سەردا گرت کە لە لایەن هێزەکانی داعش لە سوریە بەرهەم هێندرابوو. شپیگل لە بارەی بارە دەستبەسەرگیراوەکە نووسیویەتی: ئەو بەندەرە لە سوریە لە دەستی ئێران دایە و نزیکانی بەشار ئەسەد ئەو مادە هۆشبەرەیان بەرهەم هێناوە.\nپۆلیسی ئیتالیا سێ ڕۆژ پێش بڵاوی کردەوە ١٤ تۆن مادەی هۆشبەری ئامفتامین-ی دیتووەتەوە و دەستی بە سەردا گرتووە. لە ڕاپۆرتەکەدا پشکێنەرانی گومرگی ئیتالیا گووتبوویان ئەو مادە هۆشبەرە لە سوریە و لە لایەن گرووپی تیرۆریستی داعشەوە بۆ دابینکردنی تێچووی ماڵی چالاکییە تیرۆریستییەکانی بەرهەم هاتووە و بۆ بازاڕی نایاسایی ئەوروپا نێردراوە.\nتۆڕی هەواڵدەری سیانان لەو بارەوە بڵاوی کردووەتەوە کە پۆلیسی ئیتالیا گوومانی چووەتە سەر سێ کەس و هەتا بەندەری سالرنۆ بە دوایانەوە بووە. لە درێژەی ئەم هەواڵە هاتووە بە زانیاری پێشوو لەو چالاکییەدا هێزەکانی پۆلیسی ئیتالیا توانیان دەست بەسەر چەندین ملیۆن حەبی ئامفتامین دابگرن.\nمادە هۆشبەرە دەستبەسەرداگیراوەکە لە بەندەری سالرنۆ لە باشوری ڕۆژئاوای ئیتالیا لە سێ کانتینێر و لە چوارچیوەی ٨٥ ملیۆن حەب بە بەهای زیاتر لە ١ ملیار یۆرۆ لە سوریەوە بۆ ئیتالیا نێردرابوو. سەرۆکی گومرگی ئیتالیا ڕایگەیاندبوو ئەمە گەورەترین باری ئامفتامین ـە لە هەموو جیهان کە دەستی بە سەردا گیراوە.\nئەو مادە هۆشبەرە بە شێوەیەک شاردرابووە کە هێزەکانی گومرگی ئیتالیا لە سەرەتادا بە تیشکی ئیکس-ش نەیانتوانیبوو پەى پێ بەرن.


مامۆستايەكى زانكۆمان، توێژينەوەيەكى بڵاوكردەوە - PRESS.ROOM\nنووچەنامەکان > نووچەنامەی زانکۆی کۆیە ساڵی پێنجەم > issue-55 > \nمامۆستايەكى زانكۆمان، توێژينەوەيەكى بڵاوكردەوە\nNews #04, Issue 55, july 2019 | Núcey #04, Jhimarey 55, Mangí 07 Sallí 2019 | نوچەی 04، ژمارەى 55 مانگی 07 ساڵی 2019\nبەڕێز مامۆستا شەمێران جەمال ساڵح، مامۆستا لە بەشى كيمياى فەكەڵتى زانست و تەندروستى، توێژينەوەيەكى بڵاوكردەوە لە گۆڤارى Oriental Journal of Chemistry.\nتوێژينەوەكە بەم ناونيشانەيە (Adsorptive Behavior of Medicinal Product Based Activated Carbon for Removal of Pharmaceutical Active Compounds in Aqueous Phase. Redlich-Peterson Studies).\nلەبارەى هۆكارى هەڵبژاردنى ئەم بابەتە بۆ توێژينەوە، دەڵێـت " لەبەر تۆمارکردنی چەندین حالەتی وەرگرتنی دەرمان بە شیوازی هەرەمەکی، خواردنی زیاد لە پێویست کە دەبێتە هۆی ژەهراوی بوون وە بە بێ گەرانەوە بۆ پسپۆری تایبەت کە نابێت پاش دیاریکردنی بڕی پێویست بۆ نەخۆش زیادەرۆی تێدابکات، بۆیە ئەم توێژینەوەمان دەست پێکرد بە دیراسەکردنی بابەتێکی سروشتی کە پێی دەگوترێت کاربۆنی چالاک کە دەتوانرێت بە چەندە رێگایەک ئامادە بکرێت وە لە سەرچاوەی سروشتی وەک قامیش، توێکلی گوێز، زۆربەی بەروبوومە کشتوکالیەکان بە هیچ تێچویەک کە ئەمەش وای کردوە لە توێژینەوەکانی سەردەم پەنا ببرێت بۆ کەرستەی سروشتی وە بە بێ هیج زیانێک، هەر بۆیەش کاربۆنی چالاک وەک بە ئاوێتەی سەردەم ناسراوە"\nبە وتەى م.شەمێران، گرنگترين ئەنجامەكانى ئەم توێژينەوەيە بريتى يە لە " دەتوانرێت ئەم بەرهەمە( کاربۆنی چالاک) بدرێت بە نەخۆش لە حاڵەتی ژەهراویبوون چ بە هۆی زیادەرۆیی لە وەرگرتنی دەرمان یان هەر هۆکارێکی کە بێت دەبێتە هۆی دەرکێشانی (نەهێشتنی) حاڵەتی ژەهراوی بوون و چارەسەرمادانەی کە بوونەتە هۆی زەهراویبوونەکە بە جۆرێک لە رووی دەرەوەی کاربۆنی چالاک دەنیشێت. "\nناوەرۆكى توێژينەوەكە بريتى يە لە "بەرهە‌م‌هێنانی کاربۆنی چالاک و دیراسەکردنی چەند فاکتەرێک وەک پلەی گەرمی و خەستی و ترشیەتی گیراوە کە سلێمندرا لە پلەی گەرمی ٣٧پلەی سەدی و ناوەندی ترش، باشترین لابردنی مادە ژەهراویەکانی پیشان دا وەک حاڵەتی ژەهراویبوون بە زیاد وەرگرتنی ئیبۆپرۆفین زەهراویبوونی گەدەی مرۆڤ بەو مادەیە "\n"پەنا بردن بۆ وەرگرتنی کاربۆنی چالاک هیج مەترسیەکی نیە لە سەر سیستەمی بایۆلۆجی مرۆڤ بەلکو زۆر گاریگەرە بۆ خاوێن کردنەوەی گەدەی مرۆڤ لە هەر حاڵەتێکی ژەهراویبوون" ئەمە وەك خاڵێكى سەرنج ڕاكێش وايە بۆ توێژەر كە لە توێژينەوەكەدا دەركەوتووە.\nئەم توێژينەوەيە لە ژمارە ٣٥ى گۆڤارى Oriental Journal of Chemistry بڵاوكراوەتەوە، ئەم گۆڤارە لە دامەزراوەى تۆمسن رۆيتەرز ئيندێكس كراوە.


عەلا کازم کێیە؟\nدواى پەسەندکردنى دەستلەکارکێشانەوەکەى مونهەل حەبوبى بەهۆى بارودۆخى تەندروستیەوە، کازمى پارێزگارێکى نوێ بۆ بەغدا دیاری کرد کە خزمەتى لە وەزارەتى پلانداناندا هەیە و پسپۆڕییەکەى ئەندازیارى شارستانیە.\nبەپێی بەڵگەنامەیەک کە دەستی ناس کورد کەوتووە (28ى تشرینى یەکەمى 2020)، کازمی دەستلەکارکێشانەوەى مونهەل حبوبى پەسەند کردووە و بۆ شوێنەکەشى عەلا کازم مەعنى ڕاسپاردووە.\nبەپێى بەدواداچونێکى ناس کورد بۆ سیڤى ناوبرا، عەلا کازم ساڵى 1967 لەدایک بووە، ساڵى 1992 کۆلێژى ئەندازیارى لەزانکۆى بەغدا تەواو کردووە و 28 ساڵە لە وەزارەتى پلاندانانى عێراق خزمەتى هەیە و لە بوارى پسپۆڕییەکەى خۆیدا بەرپرسیارێتى جۆراوجۆرى گرتووەتە ئەستۆ.\nئەوەش دواى ئەوە هات، مونهەل حەبوبی، پارێزگارە نوێیەکەى بەغدا بە شێوەیەکی چاوەڕوانەکراو دەستی لەکارکێشایەوە و لە نامەیەکیشدا بۆ مستەفا کازمی، سەرۆک وەزیرانی عێراق و خەڵکی بەغدا هۆکارەکەى ئاشکرا دەکات.\nمونهەل حەبوبی لە نامەکەیدا کە کۆپییەکی دەستی ناس کورد کەوتووە (28ی تشرینی یەکەمی 2020) دەڵێت، "بەداخەوە دوای ماوەیەکی کەم لە وەرگرتنی ئەرکەکەم، دۆخێکی تەندروستی جدی بەرۆکی گرتووم کە پێویستە بچمە دەرەوەى عێراق بۆ وەرگرتنی چارەسەر، بۆیە ناچارم دەستلەکارکێشانەوە پێشکەشی برام مستەفا کازمی بکەم."\nناوەڕاستی مانگی ئەیلول، مستەفا کازمی چەند گۆڕانکارییەکی لە پۆستە باڵاکانی حکومەتدا کرد کە گرنگترینیان پارێزگاری بانکی ناوەندی و سەرۆکایەتی دەستەى دەستپاکی و پارێزگاری بەغدا بوو.\nکازمی لە ناو 10 کاندیدا مونهەل حەبوبی دیاری کرد کە ناوبراو جێگەی ڕەزامەندی زۆری شەقامی عێراقی بوو بەوپێیەی کەسێکی دەستپاک و زیرەک و لێهاتو بوو.\nمونهەل یەکێکە لە ئەندازیارە عێراقی و جیهانییەکان و لە چەندین وڵات کاری ئەندازیاری کردووە، ساڵی 1970 لەدایک بووە و ماستەری لە فەلسەفەی بیناسازی لە زانکۆی بەغدا هەیە، دیزاینی بۆ چەندین بینای گەورە و بەناوبانگ کردووە کە جوانترینیان بینای ئەمینداریتی بەغدا بوو کە خۆی بووە پارێزگاری.


سمینارێکی سیاسی له‌لایه‌ن کۆمه‌ڵه‌ی خه‌باتکارانی ئێران بۆ شه‌هریار نه‌قشبه‌ندی به‌ڕێوه‌چوو\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان سمینارێکی سیاسی له‌لایه‌ن کۆمه‌ڵه‌ی خه‌باتکارانی ئێران بۆ شه‌هریار نه‌قشبه‌ندی به‌ڕێوه‌چوو\nسمینارێکی سیاسی له‌لایه‌ن کۆمه‌ڵه‌ی خه‌باتکارانی ئێران بۆ شه‌هریار نه‌قشبه‌ندی به‌ڕێوه‌چوو\tله‌سه‌ر بانگهێشتی کۆمه‌ڵه‌ی خه‌باتکارانی ئێران له شاری هامبوورگی ئاڵمان سمینارێک بۆ به‌ڕێز "شه‌هریار نه‌قشبه‌ندی" به‌رپرسی کۆمیته‌ی گشتیی حیزبی دێموکراتی کوردستانی ئێران ــ ئاڵمان، به‌ڕێوه چوو.\nبه‌پێی هه‌واڵی گه‌یشتوو به ماڵپه‌ڕی کوردستان میدیا، رێکه‌وتی 9ی ره‌شه‌مه‌ی 1390ی هه‌تاوی له‌سه‌ر بانگهێشتی کۆمه‌ڵه‌ی پشتیوانی له خه‌باتکارانی ئێران له هامبوورگ، سمینارێکی سیاسی بۆ به‌ڕێز "شه‌هریار نه‌قشبه‌ندی" به‌رپرسی گشتیی کۆمیته‌ی حیزبی دێموکراتی کوردستانی ئێران ــ ئاڵمان، سه‌باره‌ت به پرسه پێوه‌ندیداره‌کانی کوردستان و ئێران، پێکهات.\nله‌و سمیناره، سه‌ره‌تا باسێک سه‌باره‌ت به چۆنیه‌تیی دامه‌زرانی حیزبی دێموکراتی کوردستانی ئێران وه‌ک پێویستییه‌کی مێژوویی له‌مه‌ڕ ئورگانیزه کردنی ره‌وتی خه‌باتی گه‌لی کورد، پێشکه‌شی به‌شداربوان کرا. هه‌روه‌ها سیاسه‌ت و هه‌ڵوێسته‌کانی حیزب له قۆناغه جۆراوجۆره‌کانی خه‌بات به دژی رێژیمی پاشایه‌تی و کۆماری ئیسلامی ئێران خرایه به‌رباس.\nپاشان به‌شداربوان پرسیاره‌کانیان که زۆرتر سه‌باره‌ت به مه‌سه‌له‌ی نه‌ته‌وه‌کانی ئێران و فیدراڵیزم و رۆڵی گه‌لی کورد و حیزبی دێموکراتی کوردستانی ئێران، پاش رووخانی رێژیمی ئیسلامیی ئێران بوو ئاراسته‌ی شه‌هریار نه‌قشبه‌ندی کرد، و ناوبراو زۆر به وردی و‌ڵامی پرسیاره‌کانی دایه‌وه.\nکۆمه‌ڵه‌ی پشتیوانی له خه‌باتکارانی ئێرانی به هه‌وڵی کۆمه‌ڵێک رووناکبیر و چالاکی سیاسی به مه‌به‌ستی لێک نزیک کردنه‌وه‌ی ئوپۆزسیۆنی ئێرانی له سه‌ر بناغه‌ی دیالۆگ و پێکه‌وه کارکردن، ماوه‌ی دوو ساڵه له شاری هامبوورگی ئاڵمان دامه‌زراوه.


مۆبایل خستنه ناو گیرفان سپێرمی پیاو له‌ناوده‌بات - Hataw مۆبایل خستنه ناو گیرفان سپێرمی پیاو له‌ناوده‌بات - Hataw\nسەرەتا > هەمەرەنگ > مۆبایل خستنه ناو گیرفان سپێرمی پیاو له‌ناوده‌بات\nمۆبایل خستنه ناو گیرفان سپێرمی پیاو له‌ناوده‌بات\nلێكۆڵینه‌وه‌یه‌كی ئوسترالی كه له زانكۆی Newcastle ئه‌نجامدراوه، ده‌ریخستووه كه دانانی مۆبایل له گیرفانی پێشه‌وه‌ی پانتۆڵ په‌یوه‌ندی هه‌یه به دابه‌زینی كوالیتی سپێرمه‌كان. ئه‌مه‌ش ئاكامێكه كه لێكۆڵه‌رانی ئه‌م بواره‌ی توشی سه‌رسوڕمان كردووه.\nگه‌رما خانه‌كان هه‌ڵده‌قرچێنێت\nItem Reviewed: مۆبایل خستنه ناو گیرفان سپێرمی پیاو له‌ناوده‌بات Rating: 5 Reviewed By: hataw magazin


ئیسلامییه‌كان... خولانه‌وه له بازنه‌یه‌كی داخراودا // نووسەر: ئەبووبەکر کاروانی | پایگاه اطلاع رسانی اصلاح\nئیسلامییه‌كان... خولانه‌وه له بازنه‌یه‌كی داخراودا // نووسەر: ئەبووبەکر کاروانی\nساڵانێكه نووسه‌ری ئه‌م بابه‌ته قسه له‌سه‌ر پرسی ئیسلامییه‌كان و واقیع و سروشتی كار و پێشمه‌رجه‌كانی گه‌وره‌بوون و ئاڵنگارییه‌كان و چاره‌نووسی جیاوازیان ده‌كات.\nوه‌ك خاوه‌ن فكرێكی ئیسلامی نیشتیمانی هه‌وڵی داوه، هه‌رچی زووتر ئه‌م ته‌وژمه خۆی پێناسه بكاته‌وه و ئاراسته‌ی گۆڕانكارییه ناوخۆیی و ده‌ره‌كییه‌كان و ئه‌زموونه جۆراوجۆره‌كان و واقیعی كوردستان و سایكۆلۆژیای مرۆڤی كورد دووباره و سه‌رله‌نوێ بخوێنێته‌وه. بۆ ئه‌وه‌ی له‌به‌ر ڕۆشنایی ئه‌ویشدا به دیدگا و تاكتیك و ستراتێژ و شێوازی كار و چۆنێتی به‌ڕێوه‌بردنی ململانێكانیدا بچێته‌وه و نه‌بێته ئه‌سیری په‌نگخواردنه‌وه له هه‌ندێ چوارچێوه‌ی كاتی و ماوەبه‌سه‌رچوو. له‌م پێناوه‌شدا زیاتر له (800) لاپه‌ڕه‌ی له دوو توێی (4) كتێبیدا بڵاوكردۆته‌وه.\nبه‌ڵام جێگه‌ی داخه سه‌ركرده و سه‌ركردایه‌تی لایه‌نه ئیسلامیه‌كان نه‌یانتوانی به گوێره‌ی پێویست له‌م هه‌ڵوێسته بگه‌ن، بۆ ئه‌وه‌ی له كات و هه‌لومه‌رجی گونجاودا، به‌خۆیاندا بچنه‌وه و خۆیان نوێ بكه‌نه‌وه و له‌گه‌ڵ په‌ره‌سه‌ندنه‌كانی ناو كۆمه‌ڵگه و به تایبه‌تیش ئاڕاسته‌ی بیركردنه‌وه‌ی نه‌وه‌ی نوێدا خۆیان بگونجێنن. بۆ ئه‌وه‌ی تووشی دابڕان و له‌ش داهێزران و په‌راوێزكه‌وتن نه‌بن و نه‌گه‌نه ئه‌م ساته‌وه‌خته‌ی ئێستا كه به هه‌موو پێوه‌ره‌كان به یه‌كێ له ساته‌وه‌خته خراپه‌كانی ئه‌م ته‌وژمه له مێژووی دوای ڕووخانی ڕژێم داده‌نرێت.\nچونكه ئیسلامیه‌كان له سه‌رده‌مێكدا نزیكه‌ی (350) هه‌زار ده‌نگی ئه‌م وڵاته‌یان له‌گه‌ڵدا بوو. توانیان له‌گه‌ڵ هه‌موو ته‌نگ و كۆسپه‌كاندا بوونی خۆیان لانی كه‌م له ئاستێكی ماقووڵدا بپارێزن. خاوه‌نی (17) كورسی په‌ر‌له‌مانی كوردستانیش بوون. كه‌چی ئێستا به هه‌ر هه‌موویانه‌وه ناگه‌نه دوو سه‌د هه‌زار ده‌نگ و ژماره‌ی كورسیه په‌رله‌مانییه چاوه‌ڕوانكراوه‌كانیشیان بۆ (12) یاخود (13) كورسی دابه‌زیوه. هه‌موو ئه‌وانەش ده‌یسه‌لمێنن كه ئیسلامییه‌كان نه‌ك هه‌ر له دۆخی گه‌شه‌كردن و گه‌وره‌بوونی خۆیاندا نین و له‌م ڕووه‌وه وه‌ستاون . به‌ڵكوو له پاشه‌كشه‌یه‌كی ڕاسته‌قینه دان. به‌تایبه‌تیش له ڕووی سیاسییه‌وە.\nده‌رباره‌ی كۆمه‌ڵی ئیسلامی:\nڕه‌نگه لێره‌دا یه‌كێ بڵێ كۆمه‌ڵی ئیسلامی توانیویه‌تی پارێزگاریی له قه‌واره‌ی خۆی بكات و ئه‌م قسانه‌ش ته‌نها بۆ دوو هێزه‌كه‌ی تر ڕاسته ، به‌ڵام خۆزگە وا بوایه کە جێگای خۆشحاڵی بوو، چونكه لانیكه‌م هێزێ له هێزه‌كانیان به‌ره‌و هه‌ڵكشان و گه‌شانه‌وه بچوایه و بیانتوانیایه پارێزگاری له كورسی ئیسلامییه‌كان بكات و بۆ خۆی به‌رێت، ده‌بوو به سه‌رچاوه‌ی ئومێدێكی نوێ. به‌ڵام له كاتێكدا كۆمه‌ڵی ئیسلامی حاڵی له هه‌ردوو هێزه‌كه‌ی تر باشتره، نه‌یتوانیوه پارێزگاری له ده‌نگه‌كانی بكات گه‌رچی به گوێره‌ی به‌ره‌نجامه به‌راییه‌كان كورسیه‌كیان زیادكردووه. ئه‌مه له كاتێكدایه به‌گوێره‌ی داتاكانی كۆمسیۆن زیاتر له 300 هه‌زار ده‌نگده‌ری نوێ بۆ تۆماری ده‌نگده‌رانی هه‌رێم زیاد بووه. كه به‌ره‌نجامه‌كان و ئاماژه‌گه‌لێكی تریش پێمان ده‌ڵێت ئه‌م نه‌وه نوێیانه به نیمچه ڕه‌هایی له ده‌ره‌وه‌ی بازنه و جه‌ماوه‌ری ئیسلامیه‌كانن. مۆدیله سیاسییه‌كه‌یان سه‌رنجیان ڕاناكێشێ و زۆر كه‌م نه‌بێت متمانه‌ی خۆیانیان پێ ناده‌ن .\nبۆیه هیچ هێز و لایه‌نێك نابێت خۆی تووشی وه‌هم بكات و وابزانێت به‌م حاڵه‌ی ئێستایه‌وه ده‌توانێت مۆدیلی دڵخوازی ئاینده‌ی كوردستان بێت، یاخود ڕۆژێ له ڕۆژان به ئاستێ متمانه‌ی هاوڵاتیان به‌ده‌ست ده‌هێنێ کە بیانكات به هاوبه‌شی ڕاسته‌قینه‌ی بڕیاری سیاسی كوردستان. چونكه ئه‌م هێزانه به حوكمی فۆڕم و شێوازی كار و پاشخان و توانا و زۆر شتی تر ده‌نگێكی سنووردار و دیاریكراویان هه‌یه. گه‌ر جارانی پێشووش ده‌نگده‌رانیان ده‌نگ و كورسیه دیاریكراوه‌كانیان له‌نێوان هێزه ئیسلامیه‌كان خۆیاندا به‌ش كردبیت، ئه‌وا ئه‌مجاره‌یان چووینه قۆناغێكی نوێ و ئه‌و ئاڵوگۆڕه نه‌ماو و بوو به كه‌مكردنه‌وه‌ی ده‌نگ وكورسی له‌سه‌ر ئاستی كۆی ته‌وژمه‌كه.\nئه‌گه‌ر ئه‌وه‌ش له ڕووی بابه‌تیه‌وه به‌شێكی په‌یوه‌ندی به ئیراده‌ی ساخته‌كاری و نادادپه‌روه‌ری هه‌ڵبژاردنه‌وه هه‌بێت و بۆ هه‌ندێكیان له‌وانه‌ش یه‌كگرتوو په‌یوه‌ندی به به‌شێ له هه‌ڵوێسته سیاسیه‌كانه‌وه هه‌بێت، ئه‌وە هۆكارێكی هاوبه‌ش و بنه‌ڕه‌تی نێوانیان په‌یوه‌ندی به فۆرمی كاركردن و مۆدێلی حیزبه‌كانه‌وه هه‌یه. گه‌ر ئه‌وه نه‌بوایه چۆن ده‌گونجێت ئه‌م هه‌موو پێداگرتن و ئۆپۆزیسیۆنبوونه‌ی كۆمه‌ڵ له دوو سێ ساڵی ڕابردوودا، نه‌توانێ به ته‌واوی ده‌نگه‌كانی خۆی بێنێته‌وه و ته‌نها یه‌ك كورسیش زیاد بكات؟\nبۆیه ئه‌مه ئه‌و له‌حزه مێژووییه‌یه كه وه‌ك ئیسلامییه‌كان ده‌بێت به‌ره‌و ڕووی حه‌قیقه‌تی خۆمان ببینه‌وه. چیتر له‌ناو وه‌هم و خه‌ونی ئایدۆلۆژی و نامۆبوون له واقیعدا نه‌ژین. بوێرانه دان به شكست و پاشه‌كشه‌كاندا بنێین. چونكه ئه‌و دانپیانانه خاڵ و پێشمه‌رجی یه‌كه‌می هه‌ڵسانه‌وه و ده‌ستپێكردنی قۆناغێكی نوێ و ئومێد گێڕانه‌وه‌یه بۆ ئاینده‌ی ئه‌م ته‌وژمه. گه‌ر ئێمه ده‌مانه‌وێت له‌سه‌ر بڕیاری سیاسی ئاینده‌ی وڵاته‌كه‌مان كاریگه‌ر بین، بۆ ئه‌وه‌ی ڕۆڵمان له چه‌سپاندنی بنه‌ماكانی دادپه‌روه‌ری سیاسی و كۆمه‌ڵایه‌تی زیاتر بێت و بتوانین لانیكه‌م به‌شێک له نه‌وه‌ی نوێ له‌خۆ بگرین و له ئازاره‌كانیان كه‌م بكه‌ینه‌وه و توانا و لێهاتنه‌كانیان بۆ خزمه‌تی خۆیان و گه‌ل و وڵاته‌كه‌یان و ته‌وژمه‌كه‌ش بخه‌ینه گه‌ڕ، ده‌بێت بوێر بین له ڕه‌خنه‌گرتن لە خۆمان و به‌خۆداچوونه‌وه و شكاندنی قاڵبه ده‌ستكرده‌كان و نوێكردنه‌وه‌ی شێوازه‌كانی كاركردن و به‌شێ له نوخبه‌كانی سه‌ركردایه‌تیكردن.. .\nده‌بێت له‌وه تێبگه‌ین ئیسلامی بوون به‌م جۆره‌ی ئێمه پێش ئه‌وه‌ی هێزه ده‌ره‌كییه‌كان كێشه‌ی بۆ دروستبكه‌ن، كۆمه‌ڵگه‌ی ئێمه له سنوورێك زیاتر ده‌نگی پێ نابه‌خشن. هه‌ڵكشانی ده‌نگیش هه‌ندێ له‌حزه‌ی دیاریكراو و قه‌یراناویدا به‌ڵگه‌ی فراوانبوونی له‌خۆگرتنی كۆمه‌ڵگه بۆ ئیسلامییه‌كان نییه، به‌ڵكوو هاندانێكی كاتییه له‌سه‌ر هه‌ڵوێستێكی دیاریكراو، به تایبه‌تیش له‌و كاتانه‌ی له‌گه‌ڵ هێزێكی تری ناڕازی ده‌ره‌وه‌ی بازنه‌ی ئیسلامی له چوارچێوه‌یه‌كی هاوبه‌شی كاركردندان .\nده‌رفه‌تێكی نوێ بۆ ئیسلامیه‌كان:\nوێڕای هه‌موو ئه‌و قسانه‌ی پێشوو، وه‌ك پێشتریش گوتومه و نووسیومه دۆخی ئێستای كوردستان ده‌رفه‌تێكی تری خستۆته به‌رده‌م ئیسلامییه‌كان. گه‌ر بتوانن تێی بگه‌ن و خۆیان له هه‌ندێ كڵێشه و ناو و میكانیزم و فكر هه‌ستیاری و خه‌می بچووك ڕزگار بكه‌ن، كه سه‌لما سنوور بۆ گه‌شه و گه‌وره‌بوونی ئیسلامییه‌كان داده‌نێت، ئه‌وە ده‌توانن ببنه هه‌وێنی پرۆژه‌یه‌كی نیشتیمانی و ڕیفۆرمخوازی گه‌وره‌ی دواڕۆژی وڵاته‌كه‌یان، به‌ڵام ئه‌وه بوێری و هه‌ست به لێپرسراوی و قوربانیدانی ده‌وێت... . به‌ده‌ر له‌وه له بازنه داخراوه‌كه‌دا به هه‌ندێ هه‌ڵكشان و داكشانی كه‌مه‌وه دێن و ده‌چن... .\nماڵپەڕی میللەت پرێس


گەشتە ئاسمانییەکانی عێراق و ئەوروپا دەستپێدەکەنەوە | KURDPLAT\nگەشتە ئاسمانییەکانی عێراق و ئەوروپا دەستپێدەکەنەوە\nکوردپلات 11/17/2020 08:34:00 م ليست هناك تعليقات\nوادەی دەستپێکردنەوەی گەشتە ئاسمانییەکانی هێڵی ئاسمانیی عێراق بۆ وڵاتانی ئەوروپا راگەیێندرا، دەستپێکردنەوەی گەشتەکان فڕۆکەخانەکانی هەرێمی کوردستانیش دەگرێتەوە.\nحوسێن جەلیل، بەرپرسی پەیوەندییەکانی دەرەوە لە هێڵی ئاسمانیی عێراقییە رایگەیاند، دوای ماوەیەک وەستان بەهۆی رێکارەکانی پەتای کۆرۆنا، گەشتە ئاسمانییەکانی هێڵی ئاسمانیی عێراقی بۆ وڵاتانی ئەوروپا لە 15ی کانوونی یەکەمی 2020 دەستپێدەکەنەوە.\nبەرپرسی پەیوەندییەکانی دەرەوە لە هێڵی ئاسمانیی عێراقییە روونیکردەوە، وەکو هەنگاوی یەکەم گەشتە ئاسمانییەکانیان لە فڕۆکەخانەکانی عێراق بەرەو هەریەکە لە بەرلین، دۆسلدۆرف، فرانکفۆرت، لەندەن و کۆپنهاگن دەبن، دەشڵێت "بە دڵنیاییەوە ئەو گەشتانە فڕۆکەخانەکانی هەرێمی کوردستانیش دەگرێتەوە".\nحوسێن جەلیل گوتیشی، لە گفتوگۆ و پەیوەندیدان لەگەڵ چەندین وڵات و فڕۆکەخانەی دیکە بۆ دەستپێکردنەوەی گەشتە ئاسمانییەکانی دیکە.\nبە گوتەی ئەو بەرپرسە لە بەشی پەیوەندییەکانی دەرەوە لە هێڵی ئاسمانیی عێراقییە، رێنمایی دراوەتە سەرجەم ئۆفیسە سەرەکییەکان و بریکارەکانیان لە ناوەوە و دەرەوەی عێراق پێشوازی لە هاووڵاتییان بکەن بۆ دڵنیابوون لە پاسپۆرتەکانیان بۆ گەشتە ئاسمانییەکانیان، لەگەڵ کاراکردنی رێگەی شوێنگرتنی پێشوەخت و خستنەڕووی ئۆفەر و خزمەتگوزارییەکان بۆ کێبڕکێکردن لەگەڵ کۆمپانیاکانی دیکە.


12/05/2021 ژمارەی بینراو 78\nنەخۆشی خوێنبەرە چێوەییەکانی لەش نەخۆشیەکی باوی سیستەمی سوڕانی خوێنە، کە دەبنە هۆی تەسک بونەوەی خوێنبەرەکان و کەم بونەوەی ڕۆشتنی خوێن پیایاندا، دكتۆر ئارام پزیشكی نه‌خۆشییه‌كانی دڵ و سنگ و بۆرییه‌كانی خوێن له‌م بابه‌ته‌دا باس له چۆنیه‌تی ده‌ست نیشانكردنی ئه‌م نه‌خۆشییه ده‌كات.\nهەندێک پشکنینی گرنگ هەیە کە پزیشک پشتی پێدەبەستێت بۆ دەستنیشانکردنی نەخۆشییە چێوەییەکانی لەش کە ئەم پشکنینانە دەگرێتەوە:\n1- پشکنینی فیزیایی: کە چەند پشکنینێک ئەگرێتەوە کە پزیشک ئەنجامی ئەدات بۆت وەکو پشکنینی لێدانی خوێنبەرەکان ئەکات و سەرنجی ئەوە ئەدات لێدانەکە لاوازە یاخود نییە هی ئەو خوێنبەرەی کاری تێکراوە،\nئامێری ستیپۆسکۆپ بەکاردێنیت بۆ گوێ گرتن لە دەنگ لە خوێنبەرەکاندا، ئەگەر چاکبوونەوەی برین زۆر دوابکەوێت، دابەزینی پەستانی خوێن لەو پەڵەی کاری تێکراوە، ئەمانە هەمووی وا ئەکەن گومانی نەخۆشی خوێنبەرە چێوەیەکان هەبێت.\n2- پشکنینی بەراوردکاری لە نێوان پەستانی خوێن لە قولەپێ و پەستانی خوێن لە قۆڵدا، پزیشک بۆ خوێندنەوەی پەستانی خوێن، ئامێری پێوانی پەستانی خوێن و ئامێڕێکی تایبەتی سۆنەر بەکارئەهێنێت بۆ هەڵسەنگاندنی ڕۆشتنی خوێن، لەوانەیە وا پێویست بکات ئامێری ترێدمیڵ بەکاربێت و پێش بەکارهێنان و پاش بەکارهێنانی خوێندنەوەی پەستانی خوێن ئەنجام بدرێت بۆ ئەوەی ڕاددەی توندی تەسکبوونەوەی خوێنبەرەکە دیاری بکرێت.\n3- سۆنەر: سۆنەری دۆپلەر بەکاردێت بۆ هەڵسەنگاندنی ڕۆشتنی خوێن بە بۆری خوێنەکاندا و دیاریکردنی تەسکبوونەوە و هەر گیرانێک هەبێت.\n4- لە ڕێگەی تیشکی ملەوەنەوە کە بینینی بۆری خوێنەکان بە بەکارهێنانی ماددە ڕەنگکەرەکان و تیشکی ئێکس-ڕەی، سی تی سکان یاخود MRI، ئەکرێت بە شێوەی قەستەرە ئەنجام بدرێت بەبەکارهێنانی کاسیتەر کە تیوبێکی بچووکە و ئەکرێتە ناو خوێنبەرەکەوە بۆ دەستنیشانکردن و ئەگەر پێویست بوو وەک چارەسەر بەکاردێت بۆ کردنەوەی گیرانەکە، یاخود فراوانکردنی تەسکبوونەوەکە، ئەکرێ باڵۆنی بچوک دابنرێت بۆ باشترکردنی ڕۆشتنی خوێن ، یان هەندێک جار لە ڕێگەیەوە دەرمان ئەکرێتە ناو بۆری خوێنەکەوە.\n5- پشکنینی خوێن: بەکاردێت بۆ زانینی ڕێژەی چەوری سیانی و کۆڵیستڕۆل.


خه‌ڵاتی پاڵه‌وانیه‌تی تایكواندۆی لاوانی هه‌ولێر دابه‌ش كرا\n:: PM:06:35:06/04/2019 \nسه‌رپه‌رشتیاری قوتابخانه‌ی تایكواندۆی پاڵه‌وانان رای گه‌یاند كه دوێنێ هه‌ینی پاڵه‌وانیه‌تی تایكواندۆی لاوانی هه‌ولێر و ده‌وروبه‌ری بۆ كچان و كوڕان به‌ڕێوه چوو و توانوویانه پله‌ی دووه‌م به‌ده‌ست بێنن.\nئه‌مرۆ شه‌موو 6ی نیسان، عه‌لی سه‌ركه‌وت كه‌ریم سه‌رپه‌رشتیاری قوتابخانه‌ی تایكواندۆی پاڵه‌وانان به"وشه"ی ڕاگه‌یاند، "دوای ئه‌وه‌ی دوێنی هه‌ینی پێنجی نیسان پاڵه‌وانیه‌تی تایكواندۆی لاوانی هه‌ولێر و ده‌وروبه‌ری بۆ كچان و كوڕان به‌ڕێوه چوو، وه‌ك قوتابخانه‌ی تایكواندۆی پاڵه‌وانان به‌شداریمان كرد و پله‌ی دووه‌ممان به‌ده‌ست هێنا".\nزیاتر گوتی، پاڵه‌وانییه‌تییه‌كه رۆژی هه‌ینی به‌رێوه چوو و ئه‌مڕۆ شه‌موو خه‌ڵاته‌كان به‌سه‌ر به‌شداران و یاریزانان دابه‌ش كران، خووله‌كه به سپۆنسه‌ری رێكخراوی "لێرنینگ" به‌ڕێوه چوو، به هاوكاری سه‌ره‌كی بۆ قوتابخانه‌كه‌مان له‌لایه‌ن مامۆستا محه‌مه‌د عه‌بدولعه‌زیز، كه هه‌مووكات هاوكار و پاڵپشتی قوخانه‌كه‌مان بووه.\nسه‌رپه‌رشتیاری قوتابخانه‌ی تایكواندۆی پاڵه‌وانان روونی كرده‌وه، زیاتر له 10 تیپی تایكواندۆ به كچ و كوڕ له ته‌مه‌نی خوار 18 ساڵ به‌شداری پاڵه‌وانه‌تییه‌كه‌یان كردووه.\nشایه‌نی باسه قوتابخانه‌ی تایكواندۆی پاڵه‌وانان له ساڵی 2013 له هه‌ولێر یه‌كه‌م بنكه‌ی خۆی كردووه‌ته‌وه. عه‌لی سه‌ركه‌وت كه‌ریم /28 ساڵ/ راهێنه‌ری نێوده‌وڵه‌تی كه خاوه‌نی پشتێنی سێدانی ڕه‌شی كۆرییه، سه‌رپه‌رشتی قوتابخانه‌كه ده‌كات، ئه‌و 90 قوتابی هه‌یه كه به‌شدارییان له چه‌ندان پاڵه‌وانیه‌تی نێوده‌وڵه‌تی و ناوخۆیی عێراق و هه‌رێمی كوردستان كردووه.


الأحد 07 نيسان 2019 - 15:57\nسه‌رۆکایه‌تی کۆمار داوای دابینکردنی موچە و پێدانی زەوی بۆ ژنانی ئازادکراوی ئێزیدی ده‌کات\nلەسەر فەرمانی راستەوخۆی سەرۆک بەرھەم ساڵح، سەرۆکایەتی کۆمار پڕۆژە یاسای ژنانی ئازادکراوی ئێزدی رەوانەی ئەنجومەنی نوێنەران کرد.\nپڕۆژە یاساکە تایبەتە بەژنانی ئازادکراوی ئێزدی کەباندە تیرۆریستیەکانی داعش لە دوای ٢٠١٩/٦/١٠\nرەفاندبونیان ، ئامانجیش لەم پڕۆژەیە یاسایە،\nقەربوکردنەوەی مادی و مەعنەوی ژنانی ئازادکراو و سەرپەرشتی کردنیان و دابین کردنی ژیانێکی باشتر و دووبارە تێکەڵبونەوەیان بەکۆمەڵگە و ئاوەدانکردنەوەی ناوچەکانیان.\nپرۆژە یاساکە، ئاماژەی بەدامەزراندنی بەڕێوەبەرایەتیەکی گشتی تایبەت بەسەرپەرشتی کاروباری ژنانی ئێزدی ئازادکراو کردوە، کەڕاستەخۆ پەیوەست بێت بەئەمینداریەتی گشتی ئەنجومەنی وەزیرانەوە و بنکەکەی لە پارێزگای موسڵ بێت، و کاریشی بریتی بێت لە ئامادەکردنی داتا لەسەر ژنانی ئێزدی ئازادکراو و چاودێریکردنیان و پێشکەشکردنی ھاریکاری پێویست و دابین کردنی ھەلی کار وخانووی گونجاو بۆ دووبارە نیشتەجێکردنەوەیان، لەگەڵ دەستەبەرکردنی خوێندن بۆ منداڵانیان و کردنەوەی بنکەی تەندروستی تایبەت بە چارەسەرکردنی نەخۆشەکان و دووبارە رێکخستەوەیان لە رووی دەرونی و کۆمەڵایەتی و پێشەییەوە.\nھەر لەپڕۆژە یاسەکەدا ھاتووە کە بەڕێوەبەرایەتی گشتی کاروباری ژنانی ئێزدی ھەڵدەستێت بەدابینکردنی موچەی مانگانە بۆ ژنانی ئازادکراوی ئێزدی، کە نزیک بێت لەموچەی خانەنشینان، پارچەیەک زەوی بەبێ بەرامبەر یان پێ ببەخشرێت.\nوەک رێزلێنانیش لەکارەساتی ئێزدیەکان لەپڕۆژە یاساکەدا ھاتوە کە ڕۆژی (٣/٨)ی ھەموو ساڵێک بکرێتە ڕۆژێکی نیشتمانی بۆ ناساندنی ئەو تاوانەی کە بەسەریاندا ھاتووە لەڕیگای بەرنامەیەکی تایبەت بەم کارەساتەوە، لە دەزگاکانی راگەیاندنی بینراو و بیستراو و نوسراودا بڵاوبکرێتەوە، ھەروەھا دەبێت وەزارەتی رۆشنبیری و ئەمینداریەتی بەغدا و لایەنە پەیوەندیدارە کانیش ھەڵسن بەڕێوشوێنی یاسایی، بۆ زیندو راگرتنی قوربانیان و دروستکردنی مۆنۆمێنیت و پەیکەر و پێشانگە بەم بۆنەیەوە.\nبەگوێرەی پرۆژە یاساکە، تاوانبارانی تاوانی رفاندن و بەکۆیلەکردنی ژنانی ئێزدی نابێت بەھیچ جۆرێک لێبوردنی گشتی و تایبەتی بیانگرێتەوە و بەھیچ شێوەیەک نابێت لەسزادان ببەخشرێن و لیژنە یاسایی و ئیداریەکانیش دەبێت چاودێری پرۆسەی دەست بەسەرکردنی تاوانکاران و بکەران و ھاوبەشەکانی ئەو تاوانە بکەن بەپێ یاسا.\nھەروەھا پڕۆژە یاساکە، ئاماژەی بەوە کردوە کە ئەو تاوانەی ژنانی ئێزدی دووچاری ھاتبوون بەتاوانی کۆمەڵکوژی بناسرێت لە رێکخراوە پەیوەندیدارەکانی کۆمەڵگەی نێودەوڵەتی.


دەبێت مەودای نێوان ئۆتۆمبێلەكان لەڕێگای خێرا چەند بێت؟\n05/04/2021 432 جار خوێندراوه‌ته‌وه\nمەودای نێوان ئۆتۆمبێلەكان، یەكێكە لەخاڵە هەرە گرنگەكانی شۆفێری كە مسۆگەریی ژیان‌و سەلامەتی شۆفێرەكان دەكات.\nكۆمپانیای ACEی ئەڵمانی باس لەوەدەكات، مەودای نێوان ئۆتۆمبێلەكان مەبەست لەوەیە ئەگەربێت‌و ئۆتۆمبێلەكەی پێشەوە لەپڕێكدا بوەستێ، دەبێت ئۆتۆمبێلەكەی دواوە بتوانێ بەئاسانی بوەستێتەوە.\nكۆمپانیا ئەڵمانییەكە كە گرنگییەكی زۆر بەكاروباری ئۆتۆمبێل‌و شۆفێری دەدات، ئاماژەی بەوەكردووە، مەودای نێوان ئۆتۆمبێل پێویستە "دوو چركە" بێت.\nبۆ ئەوەی شۆفێر بتوانێت بەئاسانی ئەو دوو چركەیە بخەمڵێنێت، دەتوانێت بەردێك یاخود دارێك بكاتە نیشانە، كاتێك ئۆتۆمبێلەكەی پێشەوە ئەو دارەی تێپەڕاند، ئەم بەوتنی "یانزە، دوانزە" نەك "یەك، دوو" بگاتە ئەو شوێنە.\nكۆمپانیاكە باسی لەوەكردووە، ئەگەر بەكەمتر لەو دوو چركەیە گەیشتە ئەو شوێنە، ئەوا مەترسی هەیەو خێراییەكە زۆرەو مەودای نێوان دوو ئۆتۆمبێلەكە كەمە، هەروەها باس لەوەكراوە، لەكاتی كەشوهەوای نالەبار، پێویستە مەوداكە "سێ چركە" بێت.


لە12ى ئۆکتۆبەرەوە بۆ 16ى ئۆکتۆبەر\nڕەنگە ئەم دوو بەروارە بۆ هەر هاونیشتیمانییەکى باشورى کوردستان دوو ڕۆژى دیارو پڕ لە یادەوەرى بێت و لەو ڕۆژانەبێت، کە پانتاییەکى زۆرى لەهزرى تاک بەتاکى کوردا داگیر کردووە و لەبیرکردنى ڕوداو دیمەنە تراژیدیەکانى ئەو رۆژانە لاى هەریەکەمان هەروا کارێکى ئاسان نەبێت. ڕۆژى 12ى ئۆکتۆبەر کاتێک سەرۆکى بەرزترین دام دەزگاى تەشریعى دەیویست وەک هەر ڕۆژێکى ترى ئاسایى بڕواتەوە بۆ باڵەخانەى پەرلەمان و ئەداى ڕۆڵ و کارەکەى بکات، بەڵام لەلایەن کۆمەڵێک چەکبەدەستى موچەخۆرى حکومەت و جێبەجێکەرى فەرمانى حزب، ڕێگرى لێدەکرێت، ئیتر ئەم ڕێگریکردنە وا دەکات نزیک بە دوو ساڵ و نیو باڵەخانەى پەرلەمان زیاتر لەباڵەخانەیەکى دواى کاولکاری و ئاڵۆزیەکانى جەنگ بچێت نەک باڵەخانەى پەرلەمان. بمانەوێت یاخود نا ئەو رۆژە دەلاقەى کردەوە بۆ یاساشکێنى لە هەرێمى کوردستان و بوویە هەوێنى داهێنانى چەندین ڕوداوى نەخوازراوى دیکە کە ئێستاشى لەگەڵ دابێت تاک بە تاکمان بەدەست دەرهاویشتەکانى ئەو ڕوداوەوە دەناڵێنین، سیستمى پاشەکەوتى موچەو گرانکردنى سوتەمەنى و ....هتد لە نموونە دیارەکانى دەرهاویشتەى ئەو ڕوداوەن.\nئەگەر بۆ نەتەوەکانى دیکە 16ى ئۆکتۆبەر ڕۆژێکى ئاسایى بێت، ئەوا بۆ کورد نەک ڕۆژێکى ئاسایى نیە، بەڵکو ڕوداوەکانى ئەو ڕۆژە و ڕۆژانى دوایى هێندە ناخهەژێنن کە گەورە و بچوکى کورد ناتوانن بە ئاسانى لەیادى بکەن و دیمەن و ڕوداوە تراژیدیەکانى ئەو ڕۆژە لەبیر خۆیان ببنەوە، چونکە لە چەند کاتژمێرێکى کەمدا زیاتر لە نیوەى خاکى هەرێمى کوردستان هەڕاجفرۆشکراو بوویە قوربانى ریفراندۆمى سەربەخۆیى و ململانێى ناوخۆى حزبەکان.\nئاخر گەلى براینە ئاسان نیە دەریایەک خوێنت لە پێناو ئازادکردنى ئەم نیشتیمانەدا بەخشیبیت، بەڵام لە کون فەیەکونێکدا زیاتر لە نێوەى تەسلیم بە پۆستاڵ لەپێیەکانى حەشد و سوپاى عێراقى بکەیت.! هەرچەندە ئەم دوو ڕوداوە نموونەى دەیان ڕوداوى ترى هاوشێوەن کە بەدرێژاى خەباتى ڕزگاریخوازى گەلى کورد تۆمار کراون، بەڵام بەحوکمى جۆرو تازەیى ڕوداوەکان ڕەنگە زیاتر لە هەر ڕوداوێکى تر مێشکى تاک بەتاکى کوردى داگیر کردبێت. بەشێک لەو ڕوداوانەش هۆکار گەلێکى وەهایان دروستکردووە، کە ڕیگرى تەواو بکەن لە دروستبوونى کیانى سەربەخۆى کوردى و هۆکار بوون بۆئەوەى بەدرێژاى مێژوو کوردببێتە ئەکتەرێکى ژێر دەستەو بەزیو لەشانۆى سیاسى عێراقدا. بۆیە گرنگە لە ئێستاوە سەرجەم هێزولایەنەسیاسیەکان ئاوڕیک بۆ ڕابردووبدەنەوە و پلان و بەرنامەیەکیش بۆ داهاتوو دابڕێژن، بۆئەوەى چیتر ئەم هەرێمە لەژێر ڕەحمەتى مەترسى ئەم گروپ و ئەو گروپ و ئەم وڵات و ئەو وڵاتدا نەبیت، چونکە ئێستا ناوچەکە بەرەو ململانێ و جەنگێى هەرێمى هەنگاو دەنێت و پێناچێت کوردیش ئاسان بتوانێت بەکەمترین زیان لەم کێشمەکێشم و ململانێیەدا ڕزگارى بێت.\nرۆڵ و کاریگەریی سۆشیال میدیا لای حزبە سیاسییەکان


عوثمانلی ایمپیراتورلوغو'نون خریطه‌سی، ان گۆجلۆ اوْلدۇغۇ زامان.\nعوثمانلی ایمپیراتورلوغو'نون خریطه‌سی، ۱۶۸۳–جی میلادی ایلده.\nایسلام (حنفی سونیلیک)\nآخرین‌بار در ۲۳ آوریل ۲۰۲۰، ۱۹:۲۳ ویرایش شده‌است


پرۆفیسۆر فریردیش شپیگل: کورد لە سەرەتای مێژووەوە نیشتەجێی وڵاتی ماد بوون – History Of Kurdistan\nHome / بەشی مێژووی كورد / پرۆفیسۆر فریردیش شپیگل: کورد لە سەرەتای مێژووەوە نیشتەجێی وڵاتی ماد بوون\ndidar othman 2020-10-05\tبەشی مێژووی كورد, شوێنەوارى کوردستان لێدوان نووسین ناچالاککراوە لە پرۆفیسۆر فریردیش شپیگل: کورد لە سەرەتای مێژووەوە نیشتەجێی وڵاتی ماد بوون 623 Views\n(بەکالۆریۆسی ڕۆژهەڵاتناسی، زانکۆی بۆن ٢٠١٦)\nپرۆفیسۆر دکتۆر فریدریش شپیگل (١٨٢٠-١٩٠٥) ئێرانناسیكی ئەڵمانی بوو کە بەزۆری لە بواری کوردناسیدا کاری کردووە و بە کارەکانی دەربارەی مێژووی کورد و زەندئاڤێستا ناوبانگی دەرکردووە. شپیگل پاش ئەوەی لە سەرەتای نیوەی دووەمی سەدەی نۆزدەیەمدا کۆمەڵێک کتێبی دەربارەی کورد و ئاڤێستا چاپ کرد، لە ناوەندە زانستییەکانی ئەڵمانیا و ئەوروپادا ناوبانگێکی گەورەی پەیدا کرد. کتێبێکی شپیگل دەربارەی زەندئاڤێستا، بوو بە سەرچاوەیەکی گرنگ بۆ لێکۆڵینەوەی زمان، فەلسەفە، مێژووی ئاینەکان و چەندین زانستی تر.\nشپیگل یەکێك لە لێکۆڵینەوەکانی خۆی بۆ مێژووی کورد و بەتایبەتیش بۆ پەیوەندی کورد بە مادەکانەوە تەرخان کردووە. نووسەر بۆ ئەو لێکۆڵینەوەیە سوودی لە گشت ئەو سەرچاوانە وەرگرتووە کە لەو سەردەمەدا دەستی پێیان گەیشتووە، وەك: کتێبە ئاینییە کۆنەکان، نووسینەکانی سترابۆن و گەزنەفۆن، سەرچاوە ئەرمەنییەکان، ئەو نووسینە بزمارییانەی کە لەلایەن هەنری سی راولینسۆن-ەوە دۆزرابوونەوە و هەموو بەرهەمەکانی ئەو شارەزا و ڕۆژهەڵاتناسانەی کە لە سەدەی نۆزدەیەمدا لە هەرێمەکە کاریان لەسەر مێژووی کورد کردبوو.\nبەبۆچوونی شپیگل، ئەگەرچی لە سەردەمی مادەکان و لە دوای مادەکانیش ئاڵۆزی دروست دەبوو و دەوڵەتە گەورەکان هەڵدەوەشان، بەڵام ئەو گۆڕانکارییانە کاریگەریی کەمیان لەسەر ژیانی ناوخۆی عەشیرەتەکان هەبووە. گۆڕانکارییەکان زیاتر لە شارە سەرەکییەکاندا ڕوویان دەدا، چونکە دەسەڵاتدارانی نوێ لایەنگرانی دەسەڵاتداری کۆنیان لە شارەکان دەردەکرد، یان ئەمان خۆیان لە ترسی دەسەڵاتی نوێ هەڵدەهاتن و ڕوویان لە گوند و ناوچە دوورەدەستەکان دەکرد.\nشپیگل هەوڵی داوە سەرەتا دۆخی ئێران و کوردستان لەو سەردەمانەدا ڕوون بکاتەوە. لە دەشتەکانی سووریاوە دەست پێ دەکات و دەگاتە ڕۆژهەڵاتی دیجلە و زێ و هەرە زیاد باسی ناوچەکانی باشوور و ڕۆژهەڵاتی کوردستان دەکات. نووسەر لە جولەمێرگەوە تا سنە و لە چیایەکانی هەورامانەوە تا دەشتەکانی کەرکوک و هەولێر و گۆلی خەزەر و چەمی ئاراس بەوردی باسی جوگرافیای ئەو ناوچانە دەکات و یەک بە یەکی چیا و گۆل و دەشت و ڕووبار و چەمەکانی ئەو دەڤەرانە دەخاتە بەردەستی خوێنەر. پاشان دێتە سەر باسی یەک بە یەکی عەشیرەتەکانی ئەو دەڤەرانە و و ژمارەی بنەماڵەکانیان دەستنیشان دەکات. شپیگل هەمان کات ژمارەی میللەتە جیاوازەکانی وەک ئەرمەنی و ئاسووری و جوولەکەیش دیاری دەکات کە لەو دەڤەرانەدا لەگەڵ کورددا ژیاون و ئاماژە بۆ ڕۆڵیان لە مێژووی هەرێمەکەدا دەکات.\nشپیگل جوگرافیای وڵاتی ماد لە هیرۆدیتەوە دەگوازێتەوە و بۆمان دەردەکەوێت کە بەشێك لەو وڵاتە لە ڕۆژهەڵات و باشووری کوردستانی ئەم سەردەمەدا بووە. بە بۆچوونی نووسەر، هیچ سەرچاوەیەکی مێژوویی نییە بیسەلمێنێت کە لە پێش زاییندا نەتەوەیەکی تری جگە لە کورد لەم هەرێمەدا زۆرینەی دانیشتووانی پێکهێنابێت. ئاشکرایە فارسەکانیش مێژوو و نەریتی خۆیان نابەنەوە سەر مادەکان. شپیگل ڕوونی دەکاتەوە عەشیرەت و دانیشتووانی زووی ئەو دەڤەرانە، واتە کوردەکان و میللەتاکانی ناویان، خۆیان بە خاوەنی هەرێمەکە زانیوە و بیانییەکانیش بەهەمان چاو تەماشایان کردوون. بە بۆچوونی ئەو، ئەو هەرێمە جاری یەکەم لەلایەن ئیمپراتۆریای ڕۆماوە پارچە کراوە. دەوڵەتی ڕۆما باکوری دەڤەرەکەی داگیر کردووە و سەرکردەیەکی سەربازی بەناوی ئاترۆپاتێس کردووە بە فەرمانڕەوای و ناوی “ئازەربایجان”یش لە ناوی ئەوەوە هاتووە.\nبەپێی لێکۆڵینەوەکانی شپیگل، کورد لە سەرەتای مێژووەوە نیشتەجێی وڵاتی ماد بوون. چیرۆک و داستانە ئێرانییەکان ئەوان وەک کۆنترین میللەتی ئەو هەرێمە ناودەبەن و نەک تەنیا لە نووسینەکانی هیرۆدیتدا، بەڵکو لە کتێبەکەی گەزنەفۆنیشدا دەربارەی کاردۆخییەکان ناوی کورد هاتووە و ڕوونی کردووەتەوە کە سیستەمی ژیانی کوردەکان لە سەردەمی گەزنەفۆنەوە تا سەدەی نۆزدەیەم گۆڕانێکی ئەوتۆی بەسەر نەهاتووە.\nلە سەرچاوە مێژوویییەکانەوە ئاشکرا دەبێت کە دەیان ساڵی دوای ڕووخانی ئیمپراتۆریای ماد هێشتا شەڕی نێوان فارسەکانی ئاشەمەنید و مادەکان درێژەی هەبووە. شپیگل لە گێڕانەوەکانی هیرۆدیتەوە بۆی دەردەکەوێت کامبیزی گەورەی فارسەکان لە سەرەمەرگدا وەسێتی بۆ دەست و پێوەندەکانی کردووە ڕێ نەدەن جارێکی تر مادەکان بەسەر فارسەکانەوە ببن بە فەرمانڕەوا.\nئەگەرچی هیچ بەڵگەیەک بە زمانی مادەکان نەدۆزراوەتەوە، بەڵام هەموو ئەو ناوانەی لەوانەوە پێمان گەیشتوون، بەتایبەتی ناوی پادشاکانیان، لە زمانە هیندۆجێرمانییەکانەوە سەرچاوەیان گرتووە. شپیگل دەستنیشانی کردووە کە هەموو سەرچاوەکان مادەکان دەبەنەوە سەر میللەتانی هیندۆجێرمانی و لە زمانی هیرۆدیتەوە دەنووسێت کە مادەکان خۆیان بە میللەتێکی ئاریایی داناوە.\nشپیگل لەو لێکۆڵینەوەیەی خۆیدا چەند ڕا و بۆچوونێك تاوتوێ دەکات و لە ئاکامدا دەگاتە ئەو باوەڕەی کە ڕەچەڵەکی کوردەکان دەچێتەوە سەر مادەکان. ئەم لێکۆڵینەوەیە دواتر بووە بە سەرچاوە بۆ ڤلادیمیر مینۆرسکی و چەند ڕۆژهەڵاتناسێکی تریش. بەڵام ئەوەی مایەی سەرنجە، لە لێکۆڵینەوەکانی دواتردا سەبارەت بە پەیوەندی کورد بە مادەکانەوە بەدەگمەن ناوی پ. د. فریردیش شپیگل دەهێنرێت.\nGepostet vor 16th October 2017 von Bekir Sivani\nPrevious لیستی شەهیدانی ڕاپەڕینی ساڵی (١٩٢٥) کە لە گەڵ شێخ سەعیدا لە 30 حوزەیرانی ئەو ساڵەدا لەسێدارەدران.\nNext دوايين شاى ئێران نهێنی گه‌لێك له ژیان و ڕۆژگاری محمد ڕه‌زاشای په‌هله‌وی\nنەوشێروان مستەفا دەربارەی مردنی خۆی چی بە جەلال تاڵەبانی ووتوە؟؟؟؟؟\nكورد و عه‌جه‌م مێژووی سیاسی كورده‌كانی ئێران


بوکێک وەک کاندید دەبێتە رکابەری خەسوی\n5920 جار خوێندراوەتەوە\nلە رووداوێکی دەگمەندا کە پێشتر رووینەداوە، لە وڵاتی مەغریب پەڕلەمانتارێکی پێشوو بەهۆکاری ئەوەی وەک کاندید پەسەند نەکراوە، لەبەرامبەر دایکیدا هاوسەرەکەی دەکاتە کاندید لەهەمان بازنەی هەڵبژاردندا لە کۆمەڵەی بەنی فراسن لە هەرێمی تازە.\nچاوگێک بە e360 راگەیاند، غازی جتیۆ، ئەندام پەرلەمانی پێشوو لە هەنگاوێکیدا هاوسەرەکەی کردووەتە کاندیدی پارتی بنەڕەتخوازی سەردەم و بەمەش بووەتە رکابەری خەسوی لەسەر پارتی بزوتنەوەی گەل لەهەمان بازنەی بەنی فراسنی ژمارە ٤ی هەڵبژاردندا.\nچاوگەکە ئاماژەی بەوەشدا، ئەندام پەرلەمانەکە بە "بیزبیز" ناسراوە هاوسەرەکەی کردووەتە رکابەری دایکی بە ئامانجی بەدەستهێنانی پۆستی سەرۆکایەتی لە ئەنجومەنی کۆمەڵەی بەنی فراسن، کە پێشتر خۆی سەرۆکایەتی ئەنجومەنەکەی دەکرد.\nبەگوێرەی چاوگەکە، پەرلەمانتارەکەی پێشوو بە ئامانجی گەڕانەوەی بۆ ناو جیهانی سیاسەت، بەنیازە هاوسەرەکەی لە هەڵبژاردنی سەرۆکایەتی کۆمەڵەکەیان سەرکەوتن بەدەست بهێنێت، چونکە پێشتر بەهۆکاری ئەوەی شیاوی ئەوەنییە ببێتەوە ئەندام پەرلەمان، رێگەی پێنەدراوە خۆی کاندیدبکاتەوە.\nئەم هەنگاوەش کاردانەوەی بەدوای خۆیدا هێناوە و لە تۆڕەکۆمەڵایەتییەکان خەڵکێکی زۆر کەوتوونەتە تانەدان و یەکێک لەبەکارهێنەران دەڵێت، "بەدەستهێنانی رەزامەندی هاوسەر لە پێشترە لەبەدەستهێنانی رەزامەندی دایک".\nیەکێکی دیکە دەڵێت، "رەنگە ئەو پەرلەمانتارە لەو باوەڕەدابێت، رێگری کردن لە خۆکاندیدکردن و بەدەستهێنانی پۆستی سیاسی لە پێشتربێت لە رازیکردنی دایک و باوک".\nئەمە لەکاتێکدایە، ئەو پەرلەمانتارەی پێشوو بە تۆمەتی تێوەگلانێک لە کەیسێک چەند مانگێک زیندانی کراوە و ئەمەش بووەتە هۆکاری ئەوەی جارێکی دیکە رێگەی پێنەدرێت بۆ هەڵبژاردنی ٢٠٢١ خۆی کاندید بکاتەوە.


پشكنینێكی نوێی خوێن نەخۆشی سیل بە ماوەیەكی كەم ئاشكرا دەكات\nچەند پسپۆڕێكی ئەمریكی جۆرە پشكنینێكی نوێی خوێن ئەنجام دەدەن كە لەماوەیەكی كەمدا نەخۆشی سیل ئاشكرا دەكات.\nگۆڤاری ئەمریكی بۆ زانست لە نوێترین ژمارەیدا باسی لە جۆرە پشكنینێكی خوێن كردووە كە چەند پسپۆڕێكی ئەمریكی لە زانكۆی ئەریزۆنا ئەنجامیانداوە و لەماوەی چەند كاتژمێرێكدا ئەگەری توشبوون بە نەخۆشی سیل ئاشكرا دەكات.\nئەو پسپۆرانە باسیان لەوە كردووە كە پشكنینەكە بە جۆرە ئامێرێك دەكرێت كە لەسەرجەم نەخۆشخانەكاندایە، ئاشكرا كردنی نەخۆشییەكەش لەڕێی دوو جۆر پرۆتینەوە دەبێت كە لە خوێنی ئەو كەسە وەردەگیرێت كە گومانی توشبوون بە سیلی لێدەكرێت.\nپسپۆڕەكان باسیان لەوە كردووە كە ووردی دیاركردنی نەخۆشییەكە لەڕێی ئەو پشكنینەوە بە ڕێژەی %92 و لەچەند كاتژمێرێكی كەمیشدا ئەنجامەكان ئاشكرا دەكات ئەمەش جیاوازە لەو پشكنینانەی لەئێستادا ئەنجام دەدرێت و چەند ڕۆژێك یاخود هەفتەیەكی دەوێت بۆ ئاشكراكردنی نەخۆشییەكە.\nسیل یەكێكە لە نەخۆشییە مەترسیدارەكانی جیهان و بە یەكێك لە دە هۆكارە سەرەكییەكەی مردن دادەنرێت و ساڵانە نزیكەی دوو ملیۆن كەس دەكاتە قوربانی.


میسر پلانێكی توركیای لە دژی وڵاتەكەی پوچەڵ كردەوە\n10.09.2019 09:22 PM\nوەزارەتی ناوخۆی میسر ڕایگەیاند، پلانێكی مەترسیداری وڵاتی توركیا لە دژی میسر پوچەڵكركرایەوە و بەهۆیەوە ١٦ كەسیان دەستگیر كردوە.\nبەگوێرەی بەیاننامەیەكی وەزارەتی ناوخۆی میسر، ژمارەیەك لە سەركردە و كادیرەكانی ئیخوان لەناو میسر و بەفەرمانی سەركردەكانیان لە توركیا هەوڵیانداوە لە ڕێگای چەند گروپێكی نهێنیەوە ئاژاوەو پشێوی لەوڵاتەكەیان دروست بكەن.\nوەزارەتی ناوخۆی میسر ئەوەی رونكردووەتەوە: ئەو گروپە ١٦ كەسیە لە ژێر ناوی چەند كۆمپانیایەكدا پارەیان بۆ گروپە (تیرۆرستیەكان) دابینكردوە و هەوڵیانداوە ئەو سەركردانەی ئیخوان، هێشتا لە ناو میسردان خۆیان حەشارداوە دەربازیان بكەن بۆ توركیا.


حزبوڵڵای عیراق: ئەگەر لەگەڵ تڕەمپ كۆببێتەوە، بەرهەم ساڵح لە بەغدا دەردەكەین – تۆڕی میدیایی خەڵک\n2020/01/22 - 8:17 AM\nمیلیشیای كەتائیبی حزبوڵڵای عیراق، هەڕەشە لە سەرۆك كۆماری عیراق دەكات، ئەگەر لەگەڵ سەرۆكی ئەمەریكا كۆببێتەوە.\nبڕیارە لە پەراوێزی كۆڕبەندی داڤۆس، بەرهەم ساڵح سەرۆك كۆماری عیراق لەگەڵ دۆناڵد تڕەمپ سەرۆك كۆماری ئەمەریكا كۆببێتەوە، ئەمەش لەكاتێكدایە كە پەڕلەمانی عیراق بڕیاری دەركدنی هێزەكانی ئەمریكای لە عیراق پەسەند كردووە، بەپێی زانیارییەكانیش تڕەمپ لەگەڵ نێچیرڤان بارزانی سەرۆكی هەرێمی كوردستانیش كۆدەبێتەوە.\nئەبو عەلی عەسكەری بەرپرسی ئەمنی میلیشیای كەتائیبی حزبوڵڵای عیراق، لە تویتێكدا ئاماژە بۆ ئەوە دەكات، ئەگەر بەرهەم ساڵح لەگەڵ دۆناڵد تڕەمپ كۆببێتەوە هەڵوێستمان دەبێت.\nوتیشی”جەخت لە كۆنەبوونەوەی بەرهەم ساڵح لەگەڵ تڕەمپ دەكەینەوە، بەپێچەوانەوە هەڵوێستمان دەبێت، كە ئیرادەی گەلی عیراق و ئەو خوێنە پاكەی ڕژاوە پشتگوێ بخات، ئەگەر وابكات لە بەغدا دەریدەكەین”.\nئەمەش دوای ئەوە دێت كە فڕۆكەكانی ئەمریكا هێرشیان كردەسەر بارەگاكانی حزبوڵڵا و چەندین كەسیان لێكوشتن و دواتریش هەریەك لە قاسم سولەیمانی فەرماندەی سوپای قودسی ئێران و ئەبو مەهدی موهەندیس جێگری فەرماندەی حەشدی شەعبی بە فڕۆكەی بێ فڕۆكەوانی ئەمریكا كوژران.\nئەمریكاسەرۆك كۆماری عيراقعيراق


بێلا تار ئەوە ڕوون دەکاتەوە کە بۆچی پڕۆژەی خوێندنگەی فیلمەکەی داخست » DidiMn\nبێلا تار ئەوە ڕوون دەکاتەوە کە بۆچی پڕۆژەی خوێندنگەی فیلمەکەی داخست\nCopyright 2016 The Associated Press. All rights reserved. This material may not be published, broadcast, rewritten or redistributed without permission. Mandatory Credit: Photo by Abdeljalil Bounhar/AP/REX/Shutterstock (7554299s) Jury president Bela Tarr attends the closing ceremony of the the 16th Marrakech International Film Festival in Marrakech, Morocco Film Festival, Marrakech, Morocco - 10 Dec 2016\nفیلمسازی ناوداری هەنگاری بێلا تار، لە گفتوگۆیەکیدا لەگەڵ ئیندی وایەر لە فێستیڤاڵی فیلمی مەڕاکیش سەبارەت بە ئەزموونی خۆی لە بواری پەروەردە، پاش ئەوەی لە بەرهەمهێنانی فیلم وەستاوە، قسە دەکات.\nکۆتایی هەفتەی پێشوو، بێلا تار بەشێکی تری کارکردنی کۆتایی پێ هێنا، ئەو بۆنەیەی لە تویتێکدا ئاماژە پێ دا. فیلمسازەکە، کە کارەکانی بە فیلمی هونەری و تێمای فەلسەفی و گرتەی درێژ ناوبانگیان دەرکردووە، گوتی: “هاوڕێیانی ئەزیز، دەمەوێت پاش چوار ساڵ و نیو ئەوەتان پێ ڕابگەیەنم، کە دوێنێ سارایڤۆم جێ هێشت. هیوای باشی بۆ هەمووان دەخوازم. بێلا.”\nئەمە یەکەم جار نییە بێلا تار ماڵئاوایی دەکات؛ تار لە سەرەتای ساڵی ٢٠١٢دا بەرەو پایتەختەکەی بۆسنە باری کرد، پاش ئەوەی بە تەواوەتی و بە شێوەیەکی فەڕمی وازهێنانی خۆی لە بەرهەمهێنانی فیلم ڕاگەیاند. بڕیاردانەکەشی لە کاتێکدا بوو، کە ئەو لە ساڵی ٢٠١١دا فیلمی ئەسپی تورینی بەرهەم هێنا، پاشانیش گوتی هەموو ئەوەی ویستوومە لە ڕێگەی فیلمەوە بیڵێم، لە ڕێگەی ئەو فیلمەوە گوتوومە و هەر بەو جۆرەش فیلمەکەم دروست کردووە. ئەو لە سارایڤۆ خواستی ئەوەی هەبوو دەزگایەکی ئەکادیمیی فیلم دروست بکات لە خوێندنگەی زانست و تەکنەلۆژی، تا لە ڕێگەیەوە کۆمەڵێک دەنگی نوێ و جیاواز بەرهەم بهێنێت، بەڵام بە هۆی کۆمەڵێک کێشەوە خوێندنگەکە داخرا.\nئیندی وایەر پرسیاری ئەوەی ئاڕاستە کرد تا ڕوونکردنەوە بدات سەبارەت بەو بڕیارە، تار لە گفتوگۆیەکدا لە فێستیڤاڵی فیلمی مەڕاکیش، کە ئەو تیایدا سەرۆکی لیژنەی هەڵسەنگاندنە، گوتی: “بە هۆی نەبوونی پارەوە. ئێمە بەشێک بووین لە زانکۆیەکی تایبەت و پڕۆگرامەکەشمان زۆر دەکەوت لەسەر شانی ئەوان.” لەوە باشتر ڕوونکردنەوە نادرێت.\nبێگومان هیچ شتێک لەمە ئاسانتر نییە بۆ ئەم دەرهێنەرە ٦١ ساڵە، کە بە پێشەنگی بزووتنەوەی سینەمای هێواش دادەنرێت، هەروەها ئەو بە یەکێک لە کاریگەرترین دەرهێنەرەکانی سی ساڵی ڕابردوو دادەنرێت، هەرچەندە فیلمەکانی گەلێک قورسن بۆ تێگەیشتن. بۆیە بە پێکەنینەوە گوتی: “دەبێت من چی بکەم؟”\nلەگەڵ ئەوەی تار یەکێکە لە هەرە دەنگە دیارەکانی هەنگاریا، بەڵام هەمیشە دامەزراوە سیاسی و هونەرییەکانی هەنگاریا ویستوویانە ئەو دەنگە کپ بکەن. تار لە ئاماژەدا بۆ ڤیکۆر ئۆربانی سەرۆکوەزیرانی وڵاتەکەی، دەڵێت: “بەڕێز ئۆربان جێگەی شەرمی وڵاتەکەمانە.”\nتار خۆیشی بە کەسێکی خانەنشین لە بواری فیلمسازیدا نابینێت و دەڵێت: “من هێشتا فیلمسازم، چونکە فیلمدروست کردن دەرمانە، ناتوانیت وازی لێ بهێنیت، کاتی دەوێت! بەڵام هێشتا هەلومەرج لە ژیاندا دەبینم، هێشتاش بیر دەکەمەوە. مێشکم نەوەستاوە. چۆن مێشکی دەرهێنەر کار دەکات؟ فیلمدروستکردن ڕێگەیەکە بۆ بیرکردنەوە. بە دڵنیاییشەوە، جۆرێکیشە لە بەرپەرچدانەوە بۆ ژیان، جۆرێک لە پەیوەندیبەستن. شتێک لە ژیاندا دەبینیت. پاشان دەیگۆڕیت و لە تێڕوانینی خۆتەوە پیشانی دەدەیت.”\nبێگوومان ئەمەش جێی سەرسامی نییە، کە مارتن سکۆرسیسی دەڵێت: “یەکێک لە هونەرمەندە هەرە سەرکێشەکانی ناو بواری سینەما”، کە هەر ئەویش پێی وایە “کاتێک فیلمێک دەبینیت، دەرهێنەرەکە دەبینیت، بە ڕووتی”، بەڵام ئەوە لەبەرچاو بگرە کە تار هەرگیز نەیویستووە شتی وا ڕوو بدات.\nڕوونی کردەوە: “من نەمویست ببم بە دەرهێنەر، من یەکەمین کامێرای هەشت ملیمم لە ڕۆژی لەدایکبوونمدا لە لایەن باوکمەوە پێم درا، بۆ ماوەی دوو ساڵیش هیچ دەستم لەو کامێرایەوە نەدا. من بیرم لەوە دەکردەوە کە کامێرا تەنیا پارچە ئامێرێکە، چونکە من دەمویست ژیان بگۆڕم، پێم وا بوو دەتوانم ئەم شتە نەفرەتییە بۆ ئەو مەرامە بەکار بهێنم. ئەوەش ڕەفتارەکەم بوو.”\nئەو دەڵێت: “کاتێک فیلمێک تەواو دەکەیت، پرسیارێکی نوێت دێتە ڕێ. بۆ پرسیارە نوێیەکەش، ناتوانیت وەڵامە کۆنەکە بەکار بهێنیت، هەر بەو جۆرەیە کە هەنگاو بە هەنگاو، تۆ دەچیتە پێش و ستایلێک و زمانێک لە سینەمادا بۆ خۆت دروست دەکەیت.” ئەو بەم هەنگاونانە توانی لە ساڵی ٢٠١١دا شاکارترین فیلمی خۆی، ئەسپەکەی تورین، دروست بکات. ئەو لەبارەی ئەو فیلمەیەوە دەڵێت: “من بیرم لە زمانی فیلمەکە کردەوە. تەواو بوو. پرسیارە سەرەکییەکانیشم وەڵام دابوونەوە.” هەر بۆیە بەرەو سارایڤۆ ڕۆیشت.\nBela Tar, IndieWire, PshtewanKamal,


پاریس سان جێرمان بە یەک شێوە لە کێشەی کڕینی نێیمار ڕزگاری دەبێت\nلەلایەن کارۆخ ڕواندزی لە 2017/11/07 تۆپ, فەڕەنسا\nکێشەی کڕینی نێیمار لەگەڵ یانەی بارسێلۆنا دوای شکاندنی گرێبەستەکەی کۆتایی هات، بەڵام لەگەڵ فیدڕاسیۆنی تۆپی پێی ئەوروپا کۆتایی نەهاتوە و درێژەی دەبێت.\nڕادیۆی مۆنتی کارلۆی فەرنسی ڕایگەیاند کە ناسڕ خلێفی، سەرۆکی یانەکە لە کێشەدایە، لەبەر ئەوەی پێویستە بۆ سلماندنی ئەوەی کە یانەکە داهاتی باشی هەبووە و توانیویەتی بەشێک لە خەرجییەکانی نێیمار پڕ بکاتەوە پێویستی بە لانی کەم بە 80 ملیۆن یۆرۆ دەبێت، کە سەرچاوەکەی دیار بێت، بە پێچەوانەوە یانە پاریسییەکە ڕووبەڕووی سزاکانی یوفا دەبێتەوە،\nبەگوێرەی ئێزگەی مۆنتی کارلۆ، یانەی پاریس ئەگەری هەیە بتوانێت ئەو بڕە پارەیە لە مافی گواستنەوەی یارییەکانی یانەکە و بلیتی یارییەکان و سپۆنسەرەکانی یانەکە بەدەست بهێنێت، هەروەها یانەی پاریس هەر یەکە لە دی ماریا و لۆکاس مۆرا و کیفن ترامپی گۆڵپارێزی بۆ فرۆشتن ڕاگەیاندوە.\nئاشکرایە کە پاریس نێیماری بە بری 222 ملیۆن یۆرۆ دوای شکاندنی گریبەستەکەی لەگەڵ بارسا بۆ ریزەکانی گواستوەتەوە، جگە لەوەش مباپی بە خواستن هێناوە و بریارە بۆ وەرزی داهاتوو بە بری 180 ملیۆن یۆرۆ گرێبەستی فەرمی لەگەڵ ئەویش واژۆ بکات.\nبابەتی پێشووڕیاڵ مەدرید سوپڕایزێکی بۆ کریستیانۆ ڕۆنالدۆ ئامادە کردوە\nبابەتی دواتر محەمەد سەلاح لە یانەیەکی گەورەی لیگای ئیسپانیا داوا دەکرێت


تورکیا لە “دیموکراسی ناتەواو”ەوە بۆ “دیکتاتۆری مۆدێرن” – Daily Kurdistan\nتورکیا لە “دیموکراسی ناتەواو”ەوە بۆ “دیکتاتۆری مۆدێرن”\nلە بەشی تورکیا 18 ڕۆژ پێش ئێستا\t31 جار بینراوە\nکۆمەڵیک زانا لە زانکۆی ورزبورگەوە باسیان لە قۆناغەکانی دیموکراسی هەندێک لە وڵاتەکانی جیهان کرد. زاناکان چەند پێوانەییەکیان دانا وەک “دیموکراسیی کارپێکراو” و “دیموکراسی ناتەواو” و “ڕژێمی هایبرید” و “دیکتاتۆری مۆدێرن” و “دیکتاتۆری سەخت”.\nلە ساڵی ١٩٠٠ەوە ١٧٥ وڵات لە سەرتاسەری جیهان گۆڕانکاریان کردووە لە سیستمی بەڕێوەبردنی حکومەتەکانیاندا. بەپێی ئەو پێوانانەی کە دانراون وڵاتی تورکیا لە نێوان ساڵانی ٢٠١٢ بۆ ٢٠١٩ گۆڕانکاری هەرە گەورەی لە سیستمی بەرێوەبردنی دەسەڵاتدا کردووە. لە ساڵی ٢٠١٢ وڵاتی تورکیا بە “دیموکراسی ناتەواو” دانراوە بەڵام لەماوەی ئەو چەند ساڵەدا تا ساڵی ٢٠١٩ گۆڕانکاری هەرە گەورەی بەخۆیەوە بینیوە و گۆڕاوە بۆ “دیکتاتۆری مۆدێرن”. هەروەها هەندێکی تر لەو وڵاتانەی کە دەکەونە ناو هەمان بوارەوە بریتین لە سڕبیا و هەنگاریا و بەرازیل و هیندستان. لە ناو ١٧٩ وڵاتی جیهاندا وڵاتی تورکیا پلەی ١٤٠ی هەبووە.\nهەروەها بەپێی داتاکان کوالیتی دیموکراسی لە جیهاندا دابەزیوە لەبەر ئەوەی نزیکی نیوەی جیهان لە ژێر ڕژێمی دیموکراسیدا دەژین لە کاتێکدا تەنها چارەکی ئەو وڵاتانە لە دیموکراسی ڕاستیدا دەژین.\nبەپێی داتاکان لە نێوان ١٧٩ وڵاتدا ٨٣یان باس لەوە دەکەن کە وڵاتێکی دیموکراسین و هەروەها ٤٦ لەو وڵاتانە دیموکراسیان تێدا ونە و تەنها ٣٧ وڵاتیان کار بە دیموکراسی دەکەن لە بەڕێوەبردنی وڵاتدا لە ئێستادا.\nلە کاتێکدا ٥٥ وڵاتیان لە دیکتاتۆریدا دەژین ٣٤ لەو وڵاتانە لە دیکتاتۆری مۆدێرندا دەژین و هەروەها ٢١یان لە دیکتاتۆری سەختدا دەژین. ژمارەی دەوڵەت هایبریدەکان لە دیکتاتۆری و دیموکراسی بریتیە لە ٤١ وڵات.\nوڵاتەکانی پۆڵەندا و قوبڕس و کرواتیا و ماڵتا و بولگاریا بە دەوڵەتی دیموکراسی ناتەواو هەژمار دەکرێن. لە کاتێکدا وڵاتەکانی یەکێتی ئەوروپا و ویلایەتە یەکگرتوەکانی ئەمریکا و یابان و کەنەدا بە دیموکراسی کارپێکراو هەژمار دەکرێن.\nوڵاتەکانی ئەفریقا و بۆسنیا و هێرزێگۆڤینا و ئۆکرانیا و عێراق و ئەردەن و پاکستان بە ڕژێمی هایبرید ناو دەبرێن. تورکیا و ڕوسیا و چەندین وڵاتی ئەفریقی تریش لەگەڵ ئێران و میسڕ و ئەفغانستان و جەزائیر وەک دیکتاتۆری مۆدێرن ناویان دەبرێت.\nدیکتاتۆری سەخت کە لە ڕیزبەندی خوارەوەی لیستەکەدایە و وڵاتەکانی ئیمارات و ئازەبایجان و لیبیا و چین و کۆریای باکور و سوریا و سعودیە لەو پلایەدا هەژمار دەکرێن.\nلەو پێوەرەنایە کە چاویان لێکراوە بریتیبوون لە دامەزراوە دیموکراسیەکان و ئازادی و هاسەنگی سیاسی و کۆمەڵایەتی هەژماریان بۆ کراوە.\nپێشوو وەزیری دەرەوەی ئەڵمانیا هۆشداری بە تورکیا دەدات\nدواتر لێکۆڵینەوە: ڕێژەی مردن بەهۆی کۆرۆنا لەو وڵاتانە کەمترە کە سەرۆکەکانیان ژنە\nبەهۆی رەشەباوە کەشتیەک هەڵگر خۆی دەکێشێت بە بەندەرێکدا\nئەمریکا خۆی بۆ بەرەنگاربوونەوەی کۆرۆنا ئامادە دەکات\nئینستیوتی ڕۆژنامەوانی نێودەوڵەتی داواکارییەک ئاراستەی تورکیا دەکات\nکۆبوونەوەکانی ئەنجومەنی سەرکردایەتی یەکێتی ڕاگیران\nهەڵمەتێکی نوێی دەستگیرکردنی شوێنکەوتوانی عەدنان ئۆکتار دەستیپێکرد


زایینی: ٠٧-٠٥-٢٠١٥ - هەتاوی: ١٣٩٤/٠٢/١٧ - ١٩:٢٤ تاران\nکوردستان میدیا:چوارەمین کۆبوونەوەی بەرینی ناڕەزایەتیی مامۆستایان بۆ جێبەجێ کردنی داواکارییەکانیان لە کوردستان و ئێران لە رۆژی دیاریکراودا بەڕێوە چوو.\nبەپێی راپۆرتی ماڵپەڕی کوردستان میدیا، زۆربەی مامۆستایانی قوتابخانەکانی کوردستان کە رێکەوتی ١٧ی بانەمەڕی ١٣٩٤ی هەتاویان وەک رۆژی خۆپیشاندان بۆ جێبەجێ کردنی ویستەکانیان دیاری کردبوو بە بەڕێوەبردنی کۆبوونەوە و خۆپیشاندان، ناڕەزایەتییان نیسبەت بە بارودۆخی ژیان و مووچەکانیان دەربڕی.\nئەمڕۆ مامۆستایان لە زۆربەی شارە کوردنشینەکانی کوردستان و ئێران، بە نیشانەی دەربڕینی ناڕەزایەتی لەهەمبەر بارودۆخی ژیان و گرفتە سینفییەکانیان، بۆ چوارەمین جار خۆپیشاندانی سەرتاسەریان بەڕێوە برد.\nئەم خۆپیشاندانە بەرچاوە لەلایەن مامۆستایانەوە بە نیشانەی دەربڕینی ناڕەزایەتی بە بارودۆخی نالەباری ژیانی مامۆستایان و باری ئابووری ئەم توێژی فەرهەنگییەی کۆمەڵگا بەڕێوەچووە.\nراپۆرتە گەیشتووەکان بە ماڵپەڕی کوردستان میدیا باس لەوە دەکەن کە مامۆستایانی کورد لە شارەکانی سنە، کرماشان، مەریوان، بۆکان، سەقز، ئیلام، ئورمیە، قوروە و شارەکانی دیکەی کوردستان بە شێوەیەکی بەرچاو لە بەردەم ئیدارەی پەروەردەی ئەو شارانەدا کۆبوونەتەوە و بەم شێوەیە ناڕەزایەتیی خۆیان لە هەمبەر دۆخی مامۆستایان دەربڕیوە.\nهەروەها راپۆرتەکان باس لەوە دەکەن کە بە هۆی پێشوازیی بەرچاوی مامۆستایانی کوردستان و ئێران لە خۆپیشاندانەکان، مامۆستایانی شاری ئورمیە لەگەڵ دژکردەوەی ناوەندە ئەمنییەتییەکانی رێژیمی ئیسلامیی ئێران بەرەوڕوو بونەتەوە و هێزەکانی رێژیم لە هەوڵی پێشگرتن لە بەڕێوەچوونی خۆپیشاندانی مامۆستایان دەکەن.\nراپۆرتەکان باس لەوە دەکەن، مامۆستایانی پیرانشار و سەردەشت بۆ بەشداری لەو خۆپیشاندانەدا چوونەتە شاری ئورمیە کە مامۆستایانی سەردەشت بە جل‌وبەرگی کوردی لەو خۆپیشاندانەدا بەشداریان کردووە.


دەمیرتاش: دەولەتا مە یا هەڤبەش کۆمارا ترکیێ یە! - دارکا مازی\nل باکورێ کوردستانێ کێشەیاکا جڤاکی ھەیە کو چ کەسەک ھەولنادە بەحس بکە. بەشەک ژ جڤاکی دایە دووڤ سیاسەتا پەکەکێ، پەکەکە و ھەموو ئالیێن پێڤە گرێدایی چ بێژە ئەوە. خوە نەرازیکرن نینە. بەرێ خوە بدن سیاسەتا پەکەکێ گەلۆ ئەڤ سیاسەت چەوانە و چیە؟ ل دژێ کی تێ کرن؟\nژ بەری ھەر تشتەکێ د بنگەھێ سیاسەتا پەکەکێ دا دژبەریا دەولەتا ترک نینە و بەرەڤاژی ڤێ یەکێ ڤێ سیاسەتە ھێڤێنێ خوە ژ کەمالزمێ وەرگرتیە و پاراستنا دەولەتێ ژ بۆ خوە کریە ئارمانجا سەرەکە. ئەڤە 40 سالن جڤاکا کورد تەخریب دکە، ھەولددە کوردا دەولەتا ترک ڤە گرێ بدەت. فۆرموولا سیاسەتا پەکەکێ و ھەموو دام و دەزگەھێن پەکەکێ ڤە گرێدایی ئەڤەیە.\nھەدەپە د چارچۆڤا سیاسەتا پەکەکێ دا رۆژەکێ ل ھمبەر دەولەتێ و سیاسەتا دەولەتێ یا دژێ کوردا دەرناکەڤە. دژتیا حکوومەتێ، ئاک پارتیێ و ئەردۆگان دکە. ئەڤ یەک ووسا تێ فام کرن کو دژاتیا دەولەتێ دکە. نھا ل ترکیا، جەهەپە، چەپێن ترک، و چەپێن ناسیۆنالیست ھەمی دژێ دەستھلاتا ئاک پارتیێنە ، لێ بناغەیێن دەولەتا ترکیا کو ل سەر ژناڤبرن و ئینکارا کوردا ھاتیە ئاڤاکرن دپارێزن. ترسا وان یا ھەری مەزن ئەوە کو ئەڤ ستۆنێن بنیاتا دەولەتێ، رۆژەکی دەولەتێ برووخینن. ھەدەپە ژی بەشەک ژ ڤێ سیاسەتێیە.\nئیرۆ ئاک پارتی دەستھلات و نوونەراتیا دەولەتێ دکە، سبەھی دبە پارتیەک دن وەرە سەر دەستھلاتێ. لێ ژ بۆ جڤاکا کورد ژ ئالیێ مافێن نەتەوی دا تشتەک نایێ گوھەرتن. ژ بەر کو ھەدەپە ژی د ناڤ دا ھەموو پارتی خوەدیێ بەرنامەیەکێ نە و ڤەکری دبێژن کو دەما ببن دەستھلات دێ چ بکن. لێ رۆژەڤا وانا سیاسی دا پرسا کورد تونەیە. ھەدەپە ژی وەک پارتیەکا ئۆپۆزسیۆنێ تەڤدگەرە و ژ بۆ کوردا نە خوەدیێ تو بەرنامەیەکێ یە.\nژ ئالیەک دن ڤە د ناڤا ھەدەپێ دا ئەڤە دەمەکە زرنایا دەمرتاش تێ لێدان. ھەتا گەلەک جڤاتان دا خەلکێ گرێدایی ھەدەپێ پرانی ژ ئۆجالان پێتر بەحسا دەمیرتاش دکن و وی ژ ئۆجالان پێتر دحەبینن.\nسەلاحەدین دەمیرتاش ل گرتگەھێ دا رۆژانە دیتنا خوە ب داخوویانیا د مەدیا جڤاکی دا رادگھینە. تو ئاستەنگ ژێ رە تونەیە. ھەتا دەمیرتاش نھا ژ بەرێ پیتر پۆپوولەرە.\nدەمیرتاش ھەری داوی تویتەک وەشاند و تێ دا گۆت: “ژ بۆ گوھەرینێن مەزن ئامادەبن. بلا ھەرکەس دەستبدە ھەڤ و ل تەنشتا ھەڤدوو بسەکنە. پیڤانا مەیا ھەڤبەش “کۆمارا دەمۆکراتک”ە. مالا مەیا ھەڤبەش ترکیایە.دەولەتا مەیا ھەڤبەش کۆمارا ترکیایە.\nگەلۆ ما ئەڤ داخویانیە پیدڤی شرۆڤەیێ دکەت؟ چ جیاوازی د ناڤبەرا ڤێ گۆتنێ و گۆتنێن سەرۆکێن پارتیێن ترک دا ھەیە. ئەردۆگان ژی، باخچەلی ژی، کلچدارۆغلو ژی ھەموو ھەر ڤێ یەکێ دبێژن. دەمیرتاش راستیا خوە دبێژە، لێ پرسگرێک ئەوە کو کورد ب ڤێ یەکێ تێ ناگھن. جڤات ھاتیە گێژ کرن. ژ بۆ ڤێ ژی ئەڤ گۆتن گەلەک نایێن شرۆڤە کرن. پارتیێن کورد ب خوە ژی گەلەک گوھ نادن ڤان گۆتنا و شرۆڤەیەکێ ل سەر ناکن. گەلۆ ژ بۆ چ پارتیێن کورد بێ دەنگ دمینن؟\nگەلەک ڤەکری سەلاحەدین دەمیرتاش ھەولددە کو شڤانەتیا کەرییەکێ پەزی بکە و بەرێ وی پەزی بدە ھەڤشییێ دەولەتێ..


گازی ژەهراوی لە حەلەب بەكاردەهێنرێت – پەڕە 21 – Knwe.org\nسەرەکی » دۆسێ » گازی ژەهراوی لە حەلەب بەكاردەهێنرێتپەڕە 21\nتۆمەتەكە رووی لە ئۆپۆزسیۆنە\nگازی ژەهراوی لە حەلەب بەكاردەهێنرێت\nنزیكەی سەد كەس دووچاری تەنگەنەفەسی بوون بەهۆی كەوتنەخوارەوەی ژمارەیەك بۆمب لە گەڕەكی خالیدیە و شەقامی نیل لە شاری حەلەبی سوریا كە گومان دەكرێت گازی ژەهراویان تێدا بوبێت، روسپاش گروپە چەكدارەكانی ئۆپۆزسیۆن بە هەڵدانی ئەو بۆمبانە لە ئیدلیبەوە تۆمەتبار دەكات كە بە ناوچەی هێوركردنەوە دادەنرێت لەژێر دەسەڵاتی چەكدارانی بەرەی نوسرەدایە.\nروسیا داوای لە ئەنقەرە كردبوو (نێوەندگیری ئێستا كە ئۆپۆزسیۆن پابەند دەكات بە ئاگربەستەوە) رونكردنەوە لەو بارەیەوە پێشكەش بكات.\nروسیا گروپە چەكدارەكانی ئۆپۆزسیۆنی سوریای تۆمەتبار كرد بە هەڵدانی ئەو بۆمب و موشەكانەی كە گازی ژەهراوییان تێدایە و 107 مەدەنییان دووچاری حاڵەتی تەنگە نەفەسی كرد.\nگازی كلۆر بووە\nلای خۆیەوە روانگەی سوریا بۆ مافەكانی مرۆڤ، ئاماژەی بە تۆماركردنی لانی كەم 107 كەس كردبوو كە شەش منداڵ و 13 ژنیان تێدابووە لە گەڕەكی خالیدیە و كۆمەڵگەی زەهرا، ئەو بۆنەش كە بۆتە مایەی دروستبوونی ئەو حاڵەتانە، بۆنی گازی كلۆر بووە، بەڵام روانگەكە نەیتوانی بوو ئەو لایەنە دیاریی بكات كە بەرپرس بووە لە هێرشەكە.\nبەپێی ئاژانسی دەنگوباسی فەرمی سوریا (سانا)، گروپە تیرۆریستە چەكدارەكان، سەرلەئێوارەی 24ی تشرینی دووەمی 2018، گەڕەكی خالیدیە و شەقامی نیلیان بەو موشەكانە بۆردومان كردووە كە گازی ژەهراوییان تێدا بووە.\nزیاد حاجی تەها، بەڕێوەبەری تەندروستی حەلەب رایگەیاندبوو، بەپێی ئەو نیشانانەی بە بریندرەكانەوە دەركەوتووە، ئەو گازەی لە هێرشەكەدا بەكارهاتووە دەكرێت بگوترێت گازی «كلۆری ژەهراوی» بووە.\nبە گوتەی بەڕێوەبەری تەندروستی حەلەب، حاڵەتەكان روو لە زیادبوونن، لەگەڵ هاتنی حاڵەتی نوێ بۆ نەخۆشخانەكان.\nدیمەشق ئۆپۆسیۆن تۆمەبار دەكات\nلای خۆیەوە، میدیاكانی سوریا، گروپە چەكدارەكانی ئۆپۆزسیۆنیان بە هەڵدانی ئەو موشەكانە تۆمەتبار كردبوو كە گازی ژەهراوییان تێدابووە بۆ گەڕەكەكانی حەلەب كە دووەم گەورەترین شار لە سوریادا دادەنرێت لەلایەن هێزەكانی حكومەتەوە بە تەواوەتی كۆنترۆڵكرایەوە، دوای ئەوەی بۆ چەند ساڵێك بەشێكی لەژێر دەسەڵاتی ئۆپۆزسیۆن و بەشەكەی تری لەژێر دەستی هێزە حكومییەكاندا بوو.\nئەمەش یەكەم جار نیە كە تۆمەتی لەو جۆرە رووبەڕووی گروپە چەكدارەكانی ئۆپۆزسیۆن دەكرێت، بەو پێیەی لە مانگی تشرینی یەكەمی 2016شدا، میدیای رەسمی سوریا، گروپە چەكدرەكانی ئۆپۆزسیۆنی بە ئەنجامدانی هێرشێك بۆسەر شارەكە بە گازی ژەهراوی تۆمەتبار كرد كە تێیدا 35 كەس دووچاری حاڵەتی تەنگەنەفەسی بوون.\nلەماوەی ئەم چەند مانگەی دوایی، حكومەتی سوریا، و روسیای هاوپەیمانی، گروپە چەكدارەكانی ئۆپۆزسیۆنیان لە پارێزگای ئیدلیب بەوە تۆمەتبار كردبوو كە چەكی كیمیایان هەیە.\nپێشتر دیمەشق و مۆسكۆ، گروپە چەكدارەكانی ئۆپۆزسیۆنیان بەوە تۆمەتبار كردبوو كە دەیانەوێت ئەو جۆرە چەكە لە ناوچەكانی ژێر دەسەڵاتی خۆیان و لە شوێنە قەرباڵغەكان بەكاربهێن و دواتر هێزەكانی حكومەتی سوریا بە ئەنجامدانی هێرشی كیمیایی بۆسەر مەدەنییەكان تۆمەتبار بكەن.\nلەماوەی چەند ساڵی رابردووی ناكۆكییەكان لە سوریا، زیاتر لە 350 هەزار كەس كوژراون، بەردەوام حكومەتی سوریا بە ئەنجامدانی هێرشی كیمیایی لە ناوچەكانی ژێر دەسەڵاتی گروپە چەكدارەكانی ئۆپۆزسیۆن تۆمەتبار كراوە، ئەمەش لەلایەن دیمەشقەوە بە تەواوەتی رەتكراوەتەوە.\nلە پارێزگای ئیدلیب لە 4ی نیسانی 2017، زیاتر لە 80 كەس كە 28یان منداڵ بوون كوژران، ئەمەش بەهۆی بۆردومانی شاری خان شەیخون بە گازی ژەهراوی.\nپسپۆڕەكان لە لیژنەی هاوبەشی نێوان نەتەوە یەكگرتووەكان و رێكخراوی قەدەغەكردنی چەكی كیمیایی، لە دواتردا ئاماژەیان بە بەكارهێنانی گازی سارین كردبوو لەو هێرشەدا كە بەرپرسیارێتییەكەی خرایە ئەستۆی حكومەتی سوریا، ئەمەش لەلایەن دیمەشقەوە رەتكرایەوە.\nلە شاری دۆما كە دەركەوتووترین مۆڵگەی گروپە چەكدارەكانی ئۆپۆزسیۆن بوو لە غوتەی شەرقی نزیك دیمەشق، لە مانگی نیسانی رابردوو، زیاتر لە 40 كەس بەهۆی گازی ژەهراوییەوە گیانیان لەدەستدا، ئەمەش بە گوتەی تیمە فریاگوزارییەكان و چالاكوانان. لەو دەمەشدا دیمەشق و روسیای هاوپەیمانی رەتیانكردەوە هێرشی لەو جۆرە رویدابێت.\nلە كۆتایی ئابی 2016، لیژنەی لێكۆڵینەوەی نێونەتەوەیی و رێكخراوی نێودەوڵەتی قەدەغەكردنی شەكی كیمیایی، رێكخراوی «دەوڵەتی ئیسلامی»یان بە ئەنجامدانی هێرشی كیمیایی بۆسەر مارع لە پارێزگای حەلەب، تۆمەباركردبوو.\n« پێشتر 1 … 19 20 21 22 23 24 دواتر »